www.hellenicvoiceny.com - Αλλαγές με συντελεστή Siemens\nΑρχική ΕΛΛΑΔΑ Αλλαγές με συντελεστή Siemens\nΑλλαγές με συντελεστή Siemens\nΜε το φόβο της Siemens ζουν πλέον στην κυβέρνηση. Η αναφορά του Μ. Χριστοφοράκου σε κορυφαίους πολιτικούς που έχουν χρηματιστεί, προκαλεί κύμα έντονης ανησυχίας στη Ν.Δ.\nαφού αν οι συκεκριμένες αναφορές γίνουν αποκαλύψεις, τότε οι εξελίξεις προβλέπονται ραγδαίες, ικανές να ανατρέψουν το σημερινό σκηνικό.\nΗ παράδοση του πρώην κορυφαίου στελέχους της Siemens στην Ελλάδα, σύμφωνα με αρμόδιο κυβερνητικό παράγοντα, είναι απλώς θέμα χρόνου. Το ίδιο πρόσωπο σημειώνει μάλιστα ότι θα υπάρχει σοβαρό πρόβλημα με τη Γερμανία, αν η χώρα αυτή δεχθεί ότι στην Ελλάδα, κράτος-μέλος της Ε.Ε., κινδυνεύουν κατηγορούμενοι από πολιτικούς και, άρα, γι' αυτό το λόγο αρνείται την παράδοσή του.\nΑπό κει και πέρα «είναι θέμα υπερασπιστικής του γραμμής, το αν θα πει ονόματα πολιτικών ή όχι», προσθέτει ο συνομιλητής μας. Αν, ωστόσο, το κάνει, όπως αφήνουν να διαφανεί οι δικηγόροι του, τότε θα μιλάμε για χιονοστιβάδα που θα συμπαρασύρει μεγάλο μέρος του πολιτικού συστήματος.\nΠολλοί στη Ν.Δ. δείχνουν ήδη να έχουν χάσει τον ύπνο τους. Τα ονόματα δίνουν και παίρνουν και ξεκινούν φυσικά από εκείνους που είχαν καλή σχέση με τη Siemens. Το ίδιο συμβαίνει και με αρκετούς στο ΠΑΣΟΚ. Αλλοι, τέλος, δηλώνουν ότι δεν έχουν κανένα πρόβλημα να βγουν όλα στη φόρα.\nΚαμπανάκι για το σύστημα\n«Υπάρχει ένα απαξιωμένο πολιτικό σκηνικό. Ας ειπωθούν, λοιπόν, τα πράγματα με το όνομά τους και ας ξεκαθαρίσει η ήρα από το στάρι. Δεν είναι δυνατόν να σέρνεται αυτή η κατάσταση και να μας παίρνει όλους η μπάλα», σημειώνει υπουργός. Ο ίδιος αναγνωρίζει, ωστόσο, ότι η υπόθεση μπορεί να λειτουργήσει όπως λειτούργησε η επιχείρηση «καθαρά χέρια» στην Ιταλία, η οποία οδήγησε σε κατάρρευση το παλιό κομματικό σύστημα.\nΟ φόβος αυτός ακριβώς είναι που κάνει και τους κυβερνητικούς σχεδιασμούς να μοιάζουν μετέωροι.\nΠρόθεση του Κ. Καραμανλή, όπως σημειώνει πρόσωπο που συζήτησε αναλυτικά τον τελευταίο καιρό μαζί του, είναι να κάνει κάποιες αλλαγές στο κόμμα το επόμενο διάστημα, να προχωρήσει πιθανώς σε ανασχηματισμό τον Σεπτέμβριο με εκλογικό ορίζοντα τον Μάρτιο, αφού το ΠΑΣΟΚ επιμένει ότι θα προκαλέσει εκλογές.\n*Κάλπες τον Σεπτέμβριο δεν προβλέπονται, αυτή τη στιγμή τουλάχιστον, στον κυβερνητικό σχεδιασμό: «Θα συνεχίσουμε κι όσο πάει», σημειώνει ο συνομιλητής μας και προσθέτει ότι οι προτεραιότητες αυτή τη στιγμή (αν η Siemens δεν υπαγορεύσει άλλα) είναι να προχωρήσει η υλοποίηση συγκεκριμένων πολιτικών (ξεκινώντας από τα πιο δυσάρεστα μέσα στο καλοκαίρι), παρότι όλοι στη Ν.Δ. γνωρίζουν ότι θα υπάρχει πολιτικό κόστος.\n*Ετσι, λοιπόν, μετά τη φοροεπιδρομή έρχονται οι ρυθμίσεις για τους ημιυπαίθριους, μετά ξεκινά η κουβέντα για τα βαρέα και ανθυγιεινά, ακολουθεί το άνοιγμα των κλειστών επαγγελμάτων και στο βάθος ξανά εισπρακτικά μέτρα, αφού ο προϋπολογισμός του 2010 προβλέπεται ο πιο δύσκολος των τελευταίων χρόνων.\n*Παράλληλα, θα προωθηθούν και μέτρα με θετικό αντίκτυπο, όπως αυτά για τις ανανεώσιμες πηγές ενέργειας και στην κάλυψη των ενεργειακών αναγκών των κτιρίων.\nΡεβάνς στη Θεσσαλονίκη\nΜέχρι τις αρχές φθινοπώρου θα έχει ετοιμαστεί επίσης το σχέδιο αλλαγών για τον τρόπο εισαγωγής στα ΑΕΙ.\nΟ Καραμανλής θέλει να εμφανιστεί στη ΔΕΘ με «πολιτικό πακέτο», ώστε να αποφύγει το περυσινό φιάσκο, όταν το ενδιαφέρον μονοπώλησαν τα σκάνδαλα και τα εσωκομματικά της Ν.Δ.\n*Για τότε προσδιορίζονται και οι αλλαγές στο κυβερνητικό σχήμα, παρά τη φημολογία που επιμένει, μεταξύ στελεχών της Ν.Δ., για αλλαγές τις επόμενες μέρες, μετά τη σύνοδο του ΟΑΣΕ.\n-Υπουργοί πιστεύουν ότι «πρέπει να γίνουν μεγάλες κινήσεις, διαφορετικά δεν θα αντιστραφεί το κλίμα και θα παγιωθεί η ηττοπάθεια».\nΓια «τομές σε κυβέρνηση και κόμμα» μιλάει η Φάνη Πετραλιά (συνέντευξη σελ. 12), «σημαντικές πρωτοβουλίες» περιμένει από τον πρωθυπουργό και ο Α. Σπηλιωτόπουλος, αλλαγές πιστεύει επίσης ότι πρέπει να γίνουν και ο Δημ. Αβραμόπουλος.\n-Από τους βουλευτές η πίεση είναι πολύ πιο έντονη και πρώτη φορα υπάρχει τόσο μεγάλη γκρίνια προσωπικά για τον πρωθυπουργό, τον οποίο κατηγορούν για αδράνεια: «Απλώς παρακολουθεί την πορεία προς την ήττα δίχως να κάνει απολύτως τίποτα», διαπιστώνουν. Οι περισσότεροι, πάντως, κορυφαίοι εμφανίζονται βέβαιοι ότι οι όποιες αλλαγές «δεν έχει νόημα να γίνουν τώρα που ο κόσμος αρχίζει να φεύγει για τις παραλίες».\n*Αυτό δεν ισχύει για τη Ρηγίλλης, καθώς ετοιμάζονται αλλαγές μέσα στο καλοκαίρι: Στη θέση του γραμματέα είναι πολύ πιθανόν να τοποθετηθεί ο Αλ. Λυκουρέντζος, ενώ αναζητείται πρόσωπο και για το πόστο του γραμματέα Πολιτικού Σχεδιασμού, στη θέση της Φεβρωνίας Πατριανάκου.\n*Ολα αυτά, βέβαια, υπό την αίρεση ότι οι εξελίξεις στην υπόθεση της Siemens δεν θα είναι τέτοιες ώστε να ανατρέψουν όχι μόνο τους κυβερνητικούς σχεδιασμούς, αλλά ολόκληρο το σημερινό κομματικό σύστημα.


Riff Raff Statue (Χάμιλτον, Νέα Ζηλανδία) - Κριτικές\nRiff Raff Statue: Εστιατόρια στην περιοχή\nΔραστηριότητες κοντά σε: Riff Raff Statue\nRiff Raff Statue, Χάμιλτον - Κριτικές\nΝο 15 από 48 δραστηριότητες - Χάμιλτον\nVictoria St, Χάμιλτον, Νέα Ζηλανδία\nΦόρο Τιμής σε μια γραφική υιοθέτησε γιος του Χάμιλτον\nΜεγάλο άγαλμα σε μια πόλη που δεν είναι γεμάτη κόσμο με αγαλμάτων. Ένα ωραίο να αποτίσω φόρο τιμής σε έναν πολύ ταλαντούχος άτομο\nΑυτό το άγαλμα βρίσκεται στο κέντρο του Hamilton στην πλευρά του δρόμου, ώστε μπορούν να προβληθούν από όλες τις γωνίες. Έχει γίνει ωραίο και παρουσιάζει ενδιαφέρον για πολλά.\nΕκτελέστε τη στιγμή στημόνι και πάλι.\nRiff αίσθηση ενός άγαλμα φωτίζεται με πολύχρωμα φώτα τη νύχτα, μαζί με πλήρεις οδηγίες για το χρόνο στημόνι και ευάερα - θεματικά τουαλέτας. Εκκεντρικό.\nΔεν γνωρίζω πολλά για το θέμα αυτό.\nΕίναι εύκολο να το βρείτε στον κεντρικό δρόμο του Hamilton. Δεν γνωρίζω πολλά για το θέμα αυτό. Μόλις είδα όταν περνάτε από!\nΤο λατρεύω αυτό το άγαλμα και ο άνθρωπος, ο οποίος δημιουργήθηκε αυτό το εξαιρετικό στάδιο εμφάνιση και ταινιών. Είναι ένα υπέροχο μέρος για να λάβουν φωτογραφία ως momento.\nCool βραχώδη φρίκη Park\nΑξίζει μια βόλτα κατά μήκος του Victoria Street για να ελέγξετε αυτήν την περιοχή διασκέδασης. Εκτός από το άγαλμα μπορείτε να δείτε τα βήματα προς την " Αγνοώντας " βαμμένο πάνω στον τοίχο και οι τουαλέτες είναι επίσης λίγο διαφορετικό από το συνηθισμένο.\nΑυτό ακριβώς φάνηκε ενώ περπατώντας στους δρόμους του Hamilton τι υπέροχη ανακάλυψη. Πέρασα λίγα λεπτά λήψη φωτογραφιών και αναπαραγωγή με τα χειριστήρια\nΓια όλες τις βραχώδεις φρίκη λάτρεις εκεί έξω\nΠολύ καλή φωτογραφία op με ένα άγαλμα του Riff αίσθηση ενός - ποτέ δεν αντιλήφθηκε ότι ο συντάκτης του Rocky φρίκη προήλθε από Hamilton!\nΗ σημασία αυτής της γλυπτικής θα μπορούσαν να ήταν καλύτερα εξηγείται ως τουρίστες και τους επισκέπτες θα δυσκολευόταν να αφορούν. Δεν προσελκύουν την προσοχή αλλά πέρα από αυτό, θα μπορούσαν να ήταν καλύτερα εξήγησε.\nΚρυμμένο στο δρόμο\nΑυτή ήταν η δημιουργία lite τη νύχτα, έτσι ώστε να μπορείτε να τη δείτε. Ήταν μια θλιμμένη άγαλμα κατά τη διάρκεια της ημέρας, αλλά είναι εύκολο να το βρείτε\nΛάβετε γρήγορα απαντήσεις από το προσωπικό του Riff Raff Statue και από προηγούμενους επισκέπτες.


GreekBlock: 1/10/2009 - 1/11/2009\nΓια πρώτη φορά δημιουργήθηκαν στο εργαστήριο κύτταρα που παράγουν ωάρια και σπερματοζωάρια\nΗ μάχη κατά της στειρότητας *(ή της προσπάθειας του ανθρώπου να θεοποιηθεί)* έκανε ένα ουσιαστικό βήμα, καθώς αμερικανοί επιστήμονες ανακοίνωσαν ότι για πρώτη φορά βρήκαν τρόπο να μετατρέπουν τα ανθρώπινα εμβρυϊκά βλαστοκύτταρα στα κύτταρα εκείνα που δημιουργούν τα ωάρια και τα σπερματοζωάρια.\nΗ ομάδα της δρος Πέρα προτίθεται να δοκιμάσει τη νέα τεχνική και σε πολυδύναμα βλαστοκύτταρα, δηλαδή σε κύτταρα ενηλίκων που αναπρογραμματίζονται για να συμπεριφέρονται σαν εμβρυϊκά βλαστοκύτταρα. Ο στόχος είναι να πάρουν κύτταρα από ανθρώπους με προβλήματα γονιμότητας, να παράγουν γεννητικά κύτταρα στο εργαστήριο και να τα μελετήσουν για να δουν τι προκάλεσε την υπογονιμότητα, *(ή να κατασκευάσουν ανθρώπους με επιλεγμένα γονίδια στο εργάστηριο)*\nΝ.ΙΝΚΑ: ΝΑ ΜΗΝ ΥΠΑΡΞΟΥΝ ΑΛΛΕΣ ΑΥΞΗΣΕΙΣ ΣΤΑ ΚΟΜΙΣΤΡΑ ΤΩΝ ΤΑΞΙ\nΝΑ ΑΚΥΡΩΣΕΙ Η ΝΕΑ ΚΥΒΕΡΝΗΣΗ ΤΑ ΣΚΑΝΔΑΛΑ ΤΗΣ ΠΡΟΗΓΟΥΜΕΝΗΣ:\nΝΑ ΜΗΝ ΥΠΑΡΞΟΥΝ ΑΛΛΕΣ ΑΥΞΗΣΕΙΣ ΣΤΑ ΚΟΜΙΣΤΡΑ ΤΩΝ ΤΑΞΙ\nΤον Απρίλιο του τρέχοντος έτους καταγγείλαμε ως πολιτικό σκάνδαλο την απόφαση της κυβέρνησης της Ν.Δ. και του υπουργού της κ. Στυλιανίδη να χορηγήσει τμηματική αύξηση ύψους 100% (!!!) στα κόμιστρα των ταξί.\nΌπως αναφέραμε στα δελτία τύπου που εκδώσαμε «σκανδαλωδώς και απαραδέκτως αυξάνονται τα κόμιστρα, ενώ όφειλαν να μειωθούν»\nΠαραθέσαμε σειρά στοιχείων σύμφωνα με τα οποία :\n- Οι ιδιοκτήτες ταξί έλαβαν κατά το έτος 2004 μεσοσταθμική αύξηση 15 %\n- Οι ιδιοκτήτες ταξί έλαβαν κατά το έτος 2005 μεσοσταθμική αύξηση 8,3 %\n- Οι ιδιοκτήτες ταξί έλαβαν κατά το έτος 2006 μεσοσταθμική αύξηση 6,3 %\n- Οι ιδιοκτήτες ταξί έλαβαν κατά το έτος 2007 μεσοσταθμική αύξηση 6,0 %\n- Οι ιδιοκτήτες ταξί έλαβαν κατά το έτος 2008 μεσοσταθμική αύξηση 5,5 %\nΗδη από την 1η Μαίου 2009 έχουν λάβει και μεσοσταθμική αύξηση της τάξης του 25 % (κατ’ ελάχιστο).\nΣυνολική αύξηση πενταετίας με βάση την μονάδα = 73 % !!!, δηλ. κάποιος που πλήρωνε για μία διαδρομή 5 Ευρώ το 2004 πριν την αύξηση αυτής της χρονιάς κατά μέσο όρο πλήρωνε τον Απρίλιο του 2009 7,40 Ευρώ και ήδη πληρώνει 8,65 Ευρώ.\nΌλα αυτά μόνο μέσα σε μία πενταετία και εν μέσω γενικής οικονομικής κρίσης !!!.\nΑυτά με βασική αιτιολογία κατά τα προηγούμενα έτη την αύξηση της τιμής των καυσίμων. Ομως, από τον Ιούλιο του 2007, οι λιανικές τιμές των καυσίμων μειώθηκαν μεσοσταθμικά κατά ποσοστό περίπου 25 % (παρά τις αδικαιολόγητα υψηλές τιμές στην Ελλάδα) και ήδη βρίσκονται σε επίπεδα 2005 (περί τα 50 Ευρώ το βαρέλι).\nΑντί λοιπόν να μειωθούν ή κατ’ ελάχιστο να παραμείνουν σταθερές οι τιμές, η κυβέρνηση της Ν.Δ. χορήγησε γενναία αύξηση στους κατόχους ταξί.\nΕάν ισχύσουν οι νέες αυξήσεις θα μιλάμε πλέον και για νέα μεσοσταθμική αύξηση της τάξης του 25 % (κατ’ ελάχιστο).\nΑς το δούμε πρακτικά: Στις 30 Απριλίου 2009 μια διαδρομή 10 χιλιομέτρων (π.χ. Χαλάνδρι – Αθήνα) είχε κόστος κατ΄ ελάχιστο 4,65 Ευρώ. Από την 1/5/2009 κοστίζει 5,85 Ευρώ και σύμφωνα με τις αυξήσεις που προβλέπονται από την Υ.Α., από 1/11/2009 θα κοστίζει 7,05 Ευρώ !!!.\nΤΙΜΗ: 4,65 Ευρώ στις 30 Απριλίου 2009 – 7,05 Ευρώ την 1η Νοεμβρίου 2009 !!!.\nΕάν η ίδια διαδρομή γίνει νύκτα τότε ετοιμαστείτε να πληρώσετε 11,55 Ευρώ !!!.\nΤο ποιες ήταν οι πολιτικές επιλογές της προηγούμενης κυβέρνησης το γνωρίζουμε και για αυτό το κόμμα της Ν.Δ. καταψηφίστηκε και καταβαραθρώθηκε.\nΤην πραγματική σκοπιμότητα απέναντι στις επαγγελματικές ομάδες που παραδοσιακά είναι τα φίλα προσκείμενες στο κόμμα αυτό, επίσης τις γνωρίζει η ελληνική κοινωνία, από τον πολιτικό σχολιασμό της πλειοψηφίας των κατόχων ταξί και την ιστορική εξέταση των αδειοδοτήσεων.\nΑντιλαμβανόμαστε επίσης και έχουμε διαπιστώσει τοις πράγμασι ότι οι ψευδοαιτιολογίες της προκλητικής αύξησης (κατάργηση διπλομισθώσεων και τριπλομισθώσεων, επιλογή διαδρομής, «ψάρεμα» και καλύτερη συμπεριφορά) δεν εφαρμόστηκαν. Οι διπλομισθώσεις και οι τριπλομισθώσεις συνεχίζονται αδιακώλυτα, οι επιλογές διαδρομής και το «ψάρεμα» αποτελούν «θεσμό» και πάγιες τακτικές.\nΟσο για το μέτρο εισόδου των ταξί στις λεωφορειολωρίδες, όχι μόνο ακόμα περιμένουμε τα αποτελέσματα της δήθεν μελέτης, αλλά βιώνουμε καθημερινά τα αρνητικά επακόλουθα της εφαρμογής του, βλέποντας ουρές σταματημένων λεωφορείων πίσω από ταξί που αναζητούν πελάτες ή διαπραγματεύονται μισθώσεις.\nΕπισημαίνουμε μάλιστα ότι η ομοσπονδία αυτοκινητιστών ταξί της επαρχίας είχε στραφεί κατά των αυξήσεων, αντιλαμβανόμενη καλύτερα τον ρόλο που διαδραματίζει εδώ και χρόνια το ταξί στις μεταφορές.\nΑυτή η κυβέρνηση οφείλει στο κοινωνικό σύνολο να άρει και να καταργήσει την υπουργική απόφαση της προηγούμενης κυβέρνησης. Να άρει και να καταργήσει τις προκλητικές αυξήσεις στα ΤΑΞΙ, έστω τις επερχόμενες. Το θεωρούμε υποχρέωσή της απέναντι στο κοινωνικό σύνολο, ειδικά όσο τα τροχοφόρα μέσα μαζικής μεταφοράς παραμένουν σε σχεδόν τριτοκοσμικό επίπεδο.\nΝΑ ΜΗΝ ΙΣΧΥΣΕΙ ΚΑΜΙΑ ΝΕΑ ΑΥΞΗΣΗ ΣΤΑ ΚΟΜΙΣΤΡΑ ΤΩΝ ΤΑΞΙ.\nΝΑ ΔΙΟΡΘΩΣΕΙ Η ΝΕΑ ΚΥΒΕΡΝΗΣΗ ΤΙΣ ΑΝΤΙΝΟΜΙΕΣ ΤΗΣ ΠΡΟΗΓΟΥΜΕΝΗΣ και να επαναπροσδιορίσει το κοστολόγιο εις όφελος του κοινωνικού συνόλου.\nΥ.Γ. Οι αυξήσεις\nΠληροφοριακά, παραθέτουμε τις αυξήσεις που με αίτημα του σωματείου ιδιοκτητών ταξί αποφάσισε τον Απρίλιο του 2009 ο υπουργός Μεταφορών :\nΓια τη μονή ταρίφα: Από 0,36 ευρώ ανά χιλιόμετρο που ήταν η τιμή τον Απρίλιο του 2009, η τιμή είναι σήμερα 0,48 ευρώ (αύξηση 33,3%), ενώ τον Νοέμβριο σύμφωνα με την Υ.Α. θα είναι 0,60 ευρώ (αύξηση 66,6%). Τελική αύξηση το Μάιο του 2010 που θα διαμορφωθεί στα 0,72 ευρώ (αύξηση 100%).\nΓια τη διπλή ταρίφα: Από 0,68 ευρώ ανά χιλιόμετρο που ήταν η τιμή τον Απρίλιο του 2009, η τιμή είναι σήμερα 0,84 ευρώ (αύξηση 23,5%), τον ερχόμενο Νοέμβριο θα γίνει 1,05 ευρώ (54,4%) και τέλος τον Μάιο του 2010 που θα φτάσει τα 1,20 ευρώ (αύξηση 76,5%).\nΑυξήσεις φωτιά και στο τηλεφωνικό ραντεβού του ταξί που από 2,80 ευρώ είναι ήδη σήμερα 3 Ευρώ και θα ανέλθει στα 4 Ευρώ, με τελικό στόχο τα 5 Ευρώ !!!.\nΕτικέτες νέο ΙΝΚΑ, ταξί\nΤρομοκρατική επίθεση με αυτόματα όπλα κατά του αστυνομικού τμήματος Αγίας Παρασκευής - Εξι αστυνομικοί τραυματίες\nΤυφλή τρομοκρατική επίθεση με έξι τραυματίες αστυνομικούς, εκ των οποίων οι δυο σοβαρά, σημειώθηκε το βράδυ της Τρίτης, όταν ένοπλοι δράστες που επέβαιναν σε μηχανές μεγάλου κυβισμού άνοιξαν πυρ εναντίον ομάδας αστυνομικών που βρίσκονταν έξω από το αστυνομικό τμήμα Αγίας Παρασκευής.\nΗ αιματηρή επίθεση σημειώθηκε ένα εικοσιτετράωρο μετά την απόφαση της πολιτικής ηγεσίας του υπουργείου Προστασίας του Πολίτη να προχωρήσει στην επικήρυξη των «ληστών με τα μαύρα», πίσω από τους οποίους ανώτατοι αξιωματικοί θεωρούν ότι βρίσκονται οι αδελφοί Σεϊσίδη και ο Γρηγόρης Τσιρώνης.\nΉταν λίγο μετά τις 9: 30 το βράδυ όταν ομάδα τεσσάρων ένοπλων κομάντος, οι οποίοι επέβαιναν σε μηχανές μεγάλου κυβισμού προσέγγισαν την είσοδο του αστυνομικού τμήματος Αγίας Παρασκευής που βρίσκεται στην οδό Πεντέλης και γάζωσαν με αυτόματα όπλα καλάζνικοφ έξι αστυνομικούς που βρίσκονταν στο σημείο.\nΑπό τα δολοφονικά πυρά τραυματίσθηκαν σοβαρά ένας αστυνομικός και μια δόκιμη ειδικός φρουρός, οι οποίοι μεταφέρθηκαν στο 401 στρατιωτικό νοσοκομείο και στον Ερυθρό Σταυρό όπου οι γιατροί δίνουν μάχη να τους κρατήσουν στη ζωή.\n«Έχουμε πόλεμο, τα πράγματα έχουν ξεφύγει από κάθε λογική, θα πολεμήσουμε», δήλωσε λίγο μετά την αιματηρή επίθεση ο υπουργός Προστασίας Μιχάλης Χρυσοχοίδης, ο οποίος από την πρώτη στιγμή ενημέρωσε τον Πρωθυπουργό Γιώργο Παπανδρέου και επισκέφθηκε τα δυο νοσοκομεία όπου μεταφέρθηκαν οι τραυματίες αστυνομικοί.\nΟ πρωθυπουργός Γιώργος Παπανδρέου επισκέφτηκε τον Ερυθρό Σταυρό το πρωί της Τετάρτης, για να ενημερωθεί για την πορεία της υγείας των τραυματιών.\n«Όλα τα γεγονότα δείχνουν ότι οδηγούμαστε σε ολική αναμέτρηση, από την οποία θα θρηνήσουμε πολλά θύματα», έλεγαν ανώτατοι αξιωματικοί της Ελληνικής Αστυνομίας, προσθέτοντας χαρακτηριστικά: «Οι δράστες της επίθεσης είχαν αποφασίσει να χτυπήσουν την ώρα της αλλαγής βάρδιας, προκειμένου να υπάρξουν όσο το δυνατόν περισσότερα θύματα».\nΣε σοβαρή, αλλά σταθερή, κατάσταση νοσηλεύονται οι δύο εκ των έξι αστυνομικών που τραυματίστηκαν κατά την τρομοκρατική επίθεση στο Αστυνομικό Τμήμα Αγίας Παρασκευής, το βράδυ της Τρίτης.\nΣτον χώρο μπροστά από το Αστυνομικό Τμήμα της Αγίας Παρασκευής βρέθηκαν από τους άνδρες της Αντιτρομοκρατικής 90 κάλυκες από δύο καλάσνικοφ τα οποία θεωρούνται «καθαρά», δηλαδή δεν έχουν χρησιοποιθεί σε άλλη τρομοκρατική επίθεση.\nΤρεις μοτοσυκλέττες μεγάλου κυβισμού που είχαν κλαπεί τις προηγούμενες ημέρες από Αγ. Παρασκευή, Νέο Κόσμο και Ηλιούπολη, και βρέθηκαν κοντά στο σταθμό του Μετρό στο Χαλάνδρι, θεωρούνται ότι είναι αυτές που χρησιμοποιήθηκαν στην τρομοκρατική επίθεση έχουν μεταφερθεί για εξέταση στη ΓΑΔΑ.\nΑξίζει να σημειωθεί ότι επιθέσεις αυτού του τύπου σε Αστυνομικά Τμήματα έχουν σημειωθεί:\n-Στις 30 Απριλίου του 2007 στο Β'΄Αστυνομικό Τμήμα Νέας Ιωνίας απο την οργάνωση Επαναστατικός Αγώνας. Τότε οι τρομοκράτες γάζωσαν με αυτόματο όπλο, αφού πρώτα έριξαν χειροβομβίδα αμυντικού τύπου στο οδόστρωμα. Από το σημείο περισυνελέγησαν περισσότεροι από 20 κάλυκες των 9 χιλιοστών. Σύμφωνα με την Αστυνομία, η χειροβομβίδα ήταν ίδιου τύπου με αυτή που χρησιμοποιήθηκε στα Εξάρχεια και το όπλο ίδιου τύπου με αυτό που εκλάπη από τον φύλακα της οικίας του προέδρου του Αρείου Πάγου, Ρ. Κεδίκογλου.\n- Στις 3 Φεβρουαρίου 2009 στο Αστυνομικό Τμήμα Κορυδαλλού απο την Σέχτα Επαναστατών. Τρια άτομα πυροβόλησαν τουλάχιστον 19 φορές εναντίον του κτιρίου που στεγάζει το Αστυνομικό Τμήμα και του φυλακίου που βρίσκεται στην πρόσοψη, χρησιμοποιώντας δύο διαφορετικά όπλα, ένα πιστόλι των 9 mm και ένα υποπολυβόλο τύπου «Scorpion», ενώ φεύγοντας εκτόξευσαν χειροβομβίδα, η οποία ωστόσο δεν εξερράγη.\nΑναρτήθηκε από GreekBlock στις 11:23 π.μ. 0 σχόλια Σύνδεσμοι σε αυτήν την ανάρτηση\nΓιώργου Λωρίτη Δικηγόρου\nΤο γνωστό σκάνδαλο των υπερτιμολογήσεων των προμηθειών των νοσοκομείων νομίζω ότι εσφαλμένως θεωρείται νομότυπο και όχι παράνομο μόνο και μόνο επειδή η υπερτιμολογημένη τιμή εμπίπτει μέσα στο εύρος που θέτει η σχετική Υπ. Απ. ορίζοντας ανώτατη τιμή. Άλλως π.χ. , με τη λογική αυτή του νομότυπου , και εάν υποθέσουμε ότι δεν υπάρχει ανώτατο όριο στο κέρδος των εμπόρων αυτοκινήτων, ένα αυτοκίνητο μεσαίου κυβισμού π.χ. ένα Renault 1.600 κ.ε. που πωλείται από το εργοστάσιο π.χ. 10.000 ευρώ και καταλήγει στην Ελλάδα να πωλείται από όλους τους εμπόρους από 16.500 – 17.500 , εάν ένας έμπορος πωλήσει το ίδιο αυτοκίνητο σε τιμή 10 ή 20 φορές μεγαλύτερη , δηλ. 165.000 ευρώ ή 330.000 ευρώ (αποκρύπτοντας από τον ανύποπτο αγοραστή ότι το αυτοκίνητο αυτό στην «πιάτσα» πωλείται 10 φορές φθηνότερα), θα πρέπει να θεωρείται αυτό νομότυπο και όχι παράνομο (απλώς και μόνο ελλείψει ανωτάτου ορίου κέρδους)...\nΑναρτήθηκε από GreekBlock στις 11:17 π.μ. 0 σχόλια Σύνδεσμοι σε αυτήν την ανάρτηση\nΕτικέτες νοσοκομειακές προμήθειες\nΑναρτήθηκε από GreekBlock στις 10:36 μ.μ. 0 σχόλια Σύνδεσμοι σε αυτήν την ανάρτηση\nΣχέδιο νόμου για την προστασία των καμένων εκτάσεων της βορειοανατολικής Αττικής\nΑναρτήθηκε από GreekBlock στις 7:36 μ.μ. 0 σχόλια Σύνδεσμοι σε αυτήν την ανάρτηση\nΑισθανόμαστε βαθειά ικανοποίηση για την κατάληξη του αγώνα της προηγούμενης εβδομάδας, του αγώνα για την τιμή του πετρελαίου θέρμανσης.\nΑισθανόμαστε βαθειά ικανοποίηση γιατί η ένωσή μας κατάφερε να σας υπηρετήσει και να σας προστατεύσει άμεσα και αποτελεσματικά.\nΙκανοποίηση και χαρά, γιατί με την ενεργό συμμετοχή σας καταφέραμε να υπηρετήσουμε το δημόσιο κοινωνικό συμφέρον απέναντι στις προθέσεις κερδοσκοπίας.\nΣκεφτείτε, ποια θα ήταν η κατάληξη για όλους, εάν η τιμή εκκίνησης του πετρελαίου θέρμανσης ακολουθούσε όσα υποστήριζε ο κ. Κοντοπυράκης της Ε.Σ.Υ.Ε. (0,65), η ένωση βενζινοπωλών (0,62) ή ο όσα είπαν οι παράγοντες της αγοράς μετά την συνάντησή τους με τον αρμόδιο υφυπουργό (0,55 ή 0,58); Όλα αυτά μάλιστα ειπώθηκαν ή δηλώθηκαν, ενώ η τιμή πώλησης του πετρελαίου θέρμανσης από τα διυλιστήρια ήταν πολύ χαμηλότερη από την τιμή της 15/10/2009 (1η ημέρα κυκλοφορίας του πετρελαίου θέρμανσης) και από την σημερινή.\nΑυτό που επικράτησε τελικά ήταν η δική μας θέση, η δική μας αντίληψη, η δική μας γνώση και αποφασιστικότητα: το πετρέλαιο θέρμανσης κυκλοφόρησε την 15/10/2009, σε τιμή απόλυτα αντίστοιχη με όσα ζητούσαμε την 13/10/2009 στα 0,52 λεπτά, (μεσολάβησε η αύξηση της τιμής διυλιστηρίου κατά 2,5 λεπτά λόγω διεθνούς ανόδου της τιμής).\nΜαζί με την τιμή εκκίνησης διορθώθηκαν και κάποιες επιμέρους στρεβλώσεις που επισημάναμε.\nΗταν μια νίκη των δυνάμεων της κοινωνίας.\nΚάποιοι, νομίζουν ότι έχουν το δικαίωμα ή την δυνατότητα να θέτουν τις δυνάμεις της κοινωνίας στο περιθώριο ή στα μέτρα τους και να αποφασίζουν χωρίς εμάς.\nΚαι η παραπάνω διαπίστωση δεν αφορά μόνο το Ν. ΙΝΚΑ, την μεγαλύτερη ένωση καταναλωτών της χώρας, αλλά όλους τους ανθρώπους αυτής της κοινωνίας, ιδίως όσους μπορούν να εκφράζουν την ελεύθερη γνώμη τους σε κάθε κοινωνική τους παρουσία. Θα πρέπει να καταλάβουν κάποιοι, αλλά και εμείς οι ίδιοι, ότι αυτή η κοινωνία έχει τεράστιες δυνάμεις, ανθρώπους γίγαντες, που δεν μπορούν να εξακολουθήσουν να μένουν στο περιθώριο.\nΗ προηγούμενη κυβέρνηση νόμισε ότι μπορεί να μας φιμώσει ή να μας μετατρέψει σε όργανά της, όπως πολλούς άλλους. Δεν τα κατάφερε γιατί βρήκε απέναντί της αποφασισμένους ανθρώπους, ανθρώπους που σέβονται την κοινωνία τους και τον εαυτό τους. Ευχόμαστε η νέα κυβέρνηση να μην υποπέσει σε αντίστοιχα σφάλματα, γιατί θα έχει την ίδια μοίρα με την προηγούμενη.\nΑυτό που μπορούμε να σας εγγυηθούμε είναι η ανεξαρτησία μας, ο αδέσμευτος λόγος και αγώνας.\nΑυτό που θέλουμε από εσάς είναι η περαιτέρω ενεργός συμμετοχή σας.\nΣκεφτείτε: ποιο θα ήταν το καταναλωτικό κίνημα σήμερα, εάν δεν υπήρχε το Ν.ΙΝΚΑ.;\nΗ απάντηση στο ερώτημα δίνει το μέτρο της χρησιμότητας της παρουσίας και ύπαρξής του. Κάποιοι θα σκεφτείτε ότι ίσως να μην υπήρχε καταναλωτικό κίνημα χωρίς το Νέο ΙΝΚΑ, εμείς λέμε ότι θα υπήρχε, αλλά ίσως δεν θα ήταν τόσο πραγματικό.\nΙσως για τον λόγο αυτό κάποιοι προσπάθησαν να μας φιμώσουν και να μας διαλύσουν. Απέτυχαν και θα αποτυγχάνουν, όσο είσαστε μαζί μας και όσο είμαστε μαζί σας, δεμένοι και ισχυροί.\nΜαζί με όλους εσάς που δώσατε αυτό τον αγώνα, θα πρέπει να κάνουμε ιδιαίτερη μνεία στο ΙΝΚΑ Μακεδονίας, στο ΙΝΚΑ Ιωαννίνων και στην ΒΙΟΖΩ. Τρείς ενώσεις με τις οποίες υπάρχει συναντίληψη και κοινός αγώνας. Στηρίξτε τις, έχουν πολλά να δώσουν.\nΚαι όσοι θέλουν στον τόπο τους να ξεκινήσουν κάτι, κάτι ουσιαστικό, ελεύθερο, αδέσμευτο και πραγματικό, ας επικοινωνήσουν μαζί μας. Θα τους δώσουμε και θα τους δίνουμε τα πάντα, όλα όσα χρειάζονται ή θα χρειαστούν στην πορεία τους. Θα είμαστε μαζί τους.\nΕυχαριστούμε όσους ανθρώπους από τα ΜΜΕ και το διαδίκτυο μας στήριξαν και μας στηρίζουν. Εσείς αποτελείτε τις δυνάμεις της κοινωνίας.\nΣας θεωρούμε εν δυνάμει μέλη μας και σας συντροφεύουμε στις αγωνίες και στις σκέψεις σας.\nΜια μάχη τελείωσε νικηφόρα.\nΔεν εφησυχάζουμε, δεν αναπαυόμαστε στις δάφνες της νίκης, δεν θεωρούμε ότι λύθηκαν τα προβλήματα.\nΟ αγώνας συνεχίζεται με συγκεκριμένους στόχους και στοχευμένες δράσεις.\nΓια περισσότερες πληροφορίες παρακαλώ επικοινωνήστε με τον αντιπρόεδρο και νομικό μας σύμβουλο Δημήτρη Καραμήτσα 6936000836.\nΕτικέτες νέο ΙΝΚΑ, πετρέλαιο θέρμανσης\n· Δεν θέλουν το γερμανικό μοντέλο του νέου εκλογικού νόμου, όπως και βουλευτές του ΠΑΣΟΚ που όμως το «καταπίνουν αμάσητο»…\n« ΜΑΖΕΥΟΥΝ ΥΠΟΓΡΑΦΕΣ» είναι το πρωτοσέλιδο της εφημερίδας, στο οποίο επισημαίνεται επίσης ότι πρόκειται για μια «Κίνηση γαλάζιων βουλευτών που δεν θέλουν γερμανικό μοντέλο» που δυσανασχετούν για τον εκλογικό νόμο, ενώ την ίδια δυσφορία εκφράζουν και βουλευτές του ΠΑΣΟΚ για το γερμανικό μοντέλο του νέου εκλογικού νόμου «το καταπίνει «αμάσητο» η κοινοβουλευτική ομάδα του ΠΑΣΟΚ» και βεβαίως επεξηγείται γιατί είναι «Αγκάθι ο νέος εκλογικός νόμος για τον επόμενο αρχηγό».\nΑναρτήθηκε από GreekBlock στις 11:06 μ.μ. 1 σχόλια Σύνδεσμοι σε αυτήν την ανάρτηση\nH Ε.Ε. ζητά διευκρινίσεις οι οποίες πρέπει να δωθούν απ την κυβέρνηση μέχρι τις 11 Νοεμβρίου, για τα παρακάτω 4 θέματα:\n- Το άρθρο 2 παράγραφος 1 της σύμβασης απαλλάσσει την COSCO από την πληρωμή φόρου εισοδήματος επί των δεδουλευμένων τόκων που αποκτά μέχρι την ημερομηνία έναρξης λειτουργίας του προβλήτα τρία, δηλαδή για ακαθόριστο χρονικό διάστημα, εφόσον οι εν λόγω εργασίες διαμόρφωσης του προβλήτα δεν έχουν καν ξεκινήσει.\nΗ Ε.Ε. ζητά να διευκρινισθεί εάν η απαλλαγή αυτή αποτελεί γενικό φορολογικό μέτρο που εφαρμόζεται σε όλες τις άλλες εταιρείες στην Ελλάδα και συνεπώς δεν συνιστά κρατική ενίσχυση. Σε διαφορετική περίπτωση (δηλαδή, αν το μέτρο αφορά μόνο τον ανάδοχο) καλείται η κυβέρνηση να εξηγήσει αν το εν λόγω μέτρο συμβιβάζεται με τους κανόνες της Ε.Ε. περί κρατικών ενισχύσεων.\n- Το άρθρο 2 παράγραφος 3 και 4 της σύμβασης προβλέπει επιστροφή του πιστωτικού υπολοίπου ΦΠΑ στην COSCO το αργότερο εντός 60 ημερών από την ημερομηνία υποβολής της σχετικής αίτησης επιστροφής ΦΠΑ. Σε διαφορετική περίπτωση το Δημόσιο υποχρεούται να καταβάλλει στον ανάδοχο τόκο υπερημερίας.\nΗ Ε.Ε. ζητά να διευκρινισθεί εάν πρόκειται για γενική φορολογική διάταξη που αφορά όλες τις επιχειρήσεις ή εάν είναι ειδική μόνο για την ανωτέρω εταιρεία. Επίσης ερωτάται η κυβέρνηση υπό ποίους όρους ο ΟΛΠ μπορεί να λάβει επιστροφή ΦΠΑ;\n- Το άρθρο 2 παράγραφος 5 προβλέπει ότι οι τυχόν συσσωρευμένες ζημιές της COSCO δύνανται να μεταφέρονται προς συμψηφισμό με φορολογητέα κέρδη επόμενων χρήσεων, χωρίς χρονικό περιορισμό, ενώ για όλες τις άλλες επιχειρήσεις συμπεριλαμβανομένου του ΟΛΠ το δικαίωμα αυτό περιορίζεται σε πέντε έτη.\nΗ κυβέρνηση καλείται να εξηγήσει αν το εν λόγω μέτρο συμβιβάζεται με τους κανόνες της Ε.Ε. περί κρατικών ενισχύσεων.\n- Σύμφωνα με το άρθρο 2 παράγραφος 7 της σύμβασης οι εταιρείες που παρέχουν υλικά, εργασίες ή υπηρεσίες προς την COSCO, εκτός Ελλάδας, δεν υπόκεινται στον φόρο εισοδήματος νομικών προσώπων στην Ελλάδα, υπό την προϋπόθεση ότι υφίσταται σε ισχύ διμερής σύμβαση αποφυγής διπλής φορολογίας. Εικάζεται ότι η διάταξη αυτή οριοθετεί ουσιαστικά μια εκτός Ελλάδας αφορολόγητη ζώνη, στην οποία η εταιρεία μπορεί να παρέχει οποιαδήποτε υπηρεσία, ακόμα και υπηρεσία εργοστασίου, που δυνητικά επιτρέπει την παροχή ευρέος φάσματος αφορολογήτων προϊόντων και υπηρεσιών.\nΗ κυβέρνηση καλείται να εξηγήσει εάν οι διατάξεις αυτές μπορούν να προκαλέσουν κίνδυνο φοροαποφυγής και αν με αυτό τον τρόπο παρέχεται φορολογικό πλεονέκτημα στην COSCO.\nΑναρτήθηκε από GreekBlock στις 5:44 μ.μ. 0 σχόλια Σύνδεσμοι σε αυτήν την ανάρτηση\nΔεν αρκεί να αλλάξουν μόνο λίγοι. Πρέπει να αλλάξουμε όλοι. Πρέπει να αντιληφθούμε ότι η κόρη μας, που βολέξαμε στο δημόσιο μέσω του υπουργού από το χωριό, αν δεν είναι παραγωγική, τότε επιβαρύνει την σύνταξή μας. Πρέπει να καταλάβουμε ότι ο ξάδερφος δεν είναι μάγκας που μας πάει βόλτα με το κρατικό αυτοκίνητο, αλλά κλέβει το κράτος, δηλαδή εμάς. Πρέπει να καταλάβουμε ότι ο καταστηματάρχης που φοροδιαφεύγει, αφού δεν ζητάμε αποδείξεις, πλουτίζει εις βάρους του συνόλου. Πρέπει να σκεφτούμε ότι δίνοντας φακελάκι στον γιατρό, εκτός της ενίσχυσης της παραοικονομίας, δυσκολεύουμε την θέση κάποιου συμπολίτη που δεν μπορεί να δώσει φακελάκι...\nΤην άποψη που συμμερίζομαι βρήκα ΕΔΩ\nΑναρτήθηκε από GreekBlock στις 8:45 μ.μ. 0 σχόλια Σύνδεσμοι σε αυτήν την ανάρτηση\nΕτικέτες άποψη, κοινωνία, πολίτες, πολιτική\nΚαταγγελία για το Π.Γ.Ν. Μελισσίων "Αμαλία Φλέμιγκ"\nΑτασθαλίες Διευθυντών Τομέα Υγείας\nΑναρτήθηκε από GreekBlock στις 5:30 μ.μ. 0 σχόλια Σύνδεσμοι σε αυτήν την ανάρτηση\nΤην ώρα, που το λιμάνι του Πειραιά είχε παραλύσει από την απεργία των λιμενεργατών, και στα δημόσια ταμεία δεν έμπαιναν περί τα 3 εκατομμύρια ευρώ την ημέρα, από τους φόρους και τους δασμούς των εκτελωνισμών, ίσως λίγοι από εσάς έχετε σκεφτεί ότι οι συγκεκριμένοι εργαζόμενοι έχουν πρωτοστατήσει στην αντιμετώπιση των συνεπειών της κρίσης στην ελληνική οικονομία!\nΜε μισθούς, που μαζί με τις υπερωρίες φτάνουν έως και τα 140.000 ευρώ το χρόνο -με βάση τις λίστες που έχει δώσει στη δημοσιότητα το υπουργείο Ναυτιλίας-, ανήκουν στους 130.000 φορολογούμενους, οι οποίοι έλαβαν το σχετικό εκκαθαριστικό για τον κεφαλικό φόρο.\nΈτσι, μαζί με επιχειρηματίες, μεγαλοστελέχη επιχειρήσεων και άλλα golden boys, οι λιμενεργάτες –στην πλειονότητά τους, όχι όλοι –συγκαταλέγονται στο περίπου 5% των Ελλήνων φορολογουμένων, οι οποίοι έχουν εισοδήματα άνω των 60.000 ευρώ! Ενδεικτικά, αναφέρουμε ότι ο μέσος όρος αποδοχών των συγκεκριμένων ΣΥΝΔΙΚΑΛΙΣΤΩΝ εργαζομένων κυμαίνεται –μαζί με τις υπερωρίες πάντα– στα 70.000 με 80.000 ευρώ. Οι ΣΥΝΔΙΚΑΛΙΣΤΕΣ φορτοεκφορτωτές βρίσκονται στην κορυφή αυτής της λίστας, με αποδοχές από 120.000 – 140.000 ευρώ.\nΌσο για το επιχείρημα των απεργών, ότι με την παραχώρηση του προβλήτα 2 στην Cosco θα απαξιωθεί ο προβλήτας 1, ίσως είναι μιας πρώτης τάξεως ευκαιρία για την διοίκηση του ΟΛΠ να μειώσει τις χρεώσεις της σε αυτόν τον προβλήτα και να τις κάνει πιο ανταγωνιστικές. Για να γίνει όμως αυτό, θα πρέπει, μεταξύ άλλων, να μειωθούν οι αποδοχές των εργαζομένων, δηλαδή στην ουσία να περιοριστούν οι υπερωρίες.\nΟ άνεργος τυπογράφος δεν έχει να πληρώσει τους λογαριασμούς ούτε της ΔΕΗ ούτε της ΕΥΔΑΠ και του κόβουν ρεύμα και νερό, δεν μπορεί να ξεπληρώσει το δάνειο-θηλιά του τραπεζίτη για το κεραμίδι που στεγάζει την οικογένεια. Γι'αυτά διεκδικούμε, δηλαδή ούτε καν για ολόκληρη αλλά για μισή ζωή ενώ οι αριστεροί καπιταλιστές της Τυποεκδοτικής μας σφίγγουν κι άλλο το λαιμό με τα κλεμμένα από τις δουλειές που μας παίρνουν.\nΜας λέτε, ότι το ξεκλήρισμα της τυπογραφίας γίνεται στο όνομα του εργάτη για το «κομματικό συμφέρον» του κκε . Όταν το κκε βγαίνει ψευδός και διακηρύττει πως κατασκεύασαν το ΤΕΡΑΣ της ΤΥΠΟΕΚΔΟΤΙΚΗΣ...\nΔιαβάστε τη συνέχεια στο typografeio blog\nΑναρτήθηκε από GreekBlock στις 7:20 μ.μ. 0 σχόλια Σύνδεσμοι σε αυτήν την ανάρτηση\nΕμπλοκή Ευριπίδη Στυλιανίδη στο σκάνδαλο με τις άδειες των φορτηγών\nΤον πρώην υπουργό Μεταφορών Ευριπίδη Στυλιανίδη καταγγέλλει ευθέως ο γενικός επιθεωρητής δημόσιας διοίκησης ότι -χωρίς να έχει καμιά αρμοδιότητα και παρανόμως- έδινε εντολές σε νομαρχίες για τη χορήγηση άδειων κυκλοφορίας σε φορτηγά ή βυτιοφόρα δημοσίας χρήσεως. Συγκεκριμένα, ο Γενικός Επιθεωρητής Δημόσιας Διοίκησης Λέναδρος Ρακιντζής αναφέρει σε ανακοίνωσή του ότι προσπάθησε να σταματήσει τον Ευριπίδη Στυλιανίδη τον περασμένο Μάιο. Όπως σημειώνει, αν και τότε ο υπουργός ανακάλεσε μια από τις εντολές του...\nΑναρτήθηκε από GreekBlock στις 7:10 μ.μ. 0 σχόλια\nΑναρτήθηκε από GreekBlock στις 7:01 μ.μ. 1 σχόλια Σύνδεσμοι σε αυτήν την ανάρτηση\nΑΙΣΧΡΟΚΕΡΔΕΙΑ ΟΠΟΙΑΔΗΠΟΤΕ ΤΙΜΗ ΠΑΝΩ ΑΠΟ 0,52€ ΤΟ ΛΙΤΡΟ ΓΙΑ ΤΟ ΠΕΤΡΕΛΑΙΟ ΘΕΡΜΑΝΣΗΣ\nΑναρτήθηκε από GreekBlock στις 8:15 μ.μ. 2 σχόλια Σύνδεσμοι σε αυτήν την ανάρτηση\nΑναρτήθηκε από GreekBlock στις 11:59 π.μ. 3 σχόλια Σύνδεσμοι σε αυτήν την ανάρτηση\nΔιαμαρτυρίες στα εγκαίνια του νέου δημαρχείου Θεσσαλονίκης\nΥπό βροχή αντιδράσεων από τις παρατάξεις της αντιπολίτευσης στον Δήμο Θεσσαλονίκης και με συγκεντρώσεις διαμαρτυρίας εγκαινιάστηκε χθες βράδυ το νέο δημαρχιακό μέγαρο της πόλης από τον δήμαρχο κ.Β. Παπαγεωργόπουλο.\nΗ χρονική συγκυρία, με την άσκηση νέας ποινικής δίωξης για την υπόθεση υπεξαίρεσης ποσού ύψους περίπου 30 εκατ. ευρώ από την Ταμειακή Υπηρεσία, μετέθεσε σε κριτική εφ΄ όλης της ύλης την αντίθεση της αντιπολίτευσης στο δημαρχείο. Η κυρία Χρύσα Αράπογλου επιτέθηκε στον δήμαρχο χαρακτηρίζοντας «φιέστα»την εκδήλωση, με πρόθεση εντυπωσιασμού, σε περίοδο κατά την οποία ο δήμος είναι υπερχρεωμένος. Στη φωτογραφία εικονίζονται το νέο δημαρχείο (στο βάθος) και διαδηλωτές με το πανό τους.\nΑναρτήθηκε από GreekBlock στις 11:24 π.μ. 0 σχόλια Σύνδεσμοι σε αυτήν την ανάρτηση\nΆκυρος ο νόμος Αβραμόπουλου για ίδρυση διαγνωστικών κέντρων από επιχειρηματίες\nΣτην κατάργηση του μέτρου που «πέρασε» στο παρά πέντε των εκλογών η προηγούμενη ηγεσία του υπουγείου Υγείας και που δίνει την άδεια σε επιχειρηματίες να ιδρύουν διαγνωστικά κέντρα, προχώρησε η υπουργός Μαριλίζα Ξενογιαννακοπούλου.\nΣύμφωνα με την εφημερίδα «Τα Νέα», με σχέδιο Προεδρικού Διατάγματος, το πρώτο που καταθέτει η νέα κυβέρνηση στο Συμβούλιο της Επικρατείας, η κ. Ξενογιαννακοπούλου καταργεί διάταξη που προώθησε ο κ. Αβραμόπουλος, η οποία δημοσιεύθηκε στις 2 Οκτωβρίου στο ΦΕΚ και προβλέπει ότι δεν απαιτείται πλειοψηφία γιατρών για την ίδρυση ιδιωτικών φορέων παροχής πρωτοβάθμιας φροντίδας υγείας.\nΑναρτήθηκε από GreekBlock στις 10:58 π.μ. 0 σχόλια Σύνδεσμοι σε αυτήν την ανάρτηση\nΟριστικό «όχι» στην έκδοση Χριστοφοράκου στην Ελλάδα\nΟ Μιχάλης Χριστοφοράκος δεν εκδίδεται στην Ελλάδα ούτε με βάση το δεύτερο και τρίτο ένταλμα σύλληψης που έχουν εκδοθεί εις βάρος του αναφορικά με το πρόγραμμα ασφάλειας των Ολυμπιακών Αγώνων C4Ι.\nΤο Συνταγματικό Δικαστήριο της Γερμανίας έκανε δεκτή την προσφυγή του και ακύρωσε την απόφαση του Εφετείου του Μονάχου (7/9/09) που όριζε την παράδοσή του στις ελληνικές αρχές. Σε μια πρωτοφανή μάλιστα κίνηση αφαίρεσε την υπόθεση από την αρμοδιότητα της Γενικής Εισαγγελίας και του Εφετείου του Μονάχου και την παρέδωσε στο Εφετείο του Μπάμπεργκ. Οι συνταγματικοί δικαστές θεωρούν ότι τα αδικήματα για τα οποία διώκεται έχουν παραγραφεί και η αιτιολόγηση της απόφασης έκδοσής του είναι «αυθαίρετη» και ατεκμηρίωτη.\n● Ο πρόεδρος της Συσπείρωσης Νομικών Ενάντια στην Αυθαιρεσία κ. Γιάννης Μαντζουράνης δήλωσε: «Για δεύτερη φορά το Ομοσπονδιακό Συνταγματικό Δικαστήριο της Γερμανίας κρίνει ότι στην Ελλάδα δεν κατοχυρώνονται βασικές αρχές του κράτους δικαίου με τις δεδομένες πράξεις και παραλείψεις των ανακριτικών και εισαγγελικών αρχών και θεωρεί και το δεύτερο κατηγορητήριο του κ. Ζαγοριανού ένα απλό κουρελόχαρτο, που εκθέτει διεθνώς την Ελληνική Δημοκρατία»\nΓιώργος Παππάς (Μόναχο)\nΑναρτήθηκε από GreekBlock στις 10:30 π.μ. 0 σχόλια Σύνδεσμοι σε αυτήν την ανάρτηση\nΕτικέτες δικαστικές αποφάσεις, Χριστοφοράκος, Siemens\nΚούνεβα: «Περιμένω να μην τα παρατήσει η Δικαιοσύνη»\n«Περιμένω η Δικαιοσύνη να κάνει τη δουλειά της και να μην τα παρατήσει. Να κάνει ό,τι πρέπει για να εντοπιστεί ο δράστης», ελπίζει και εύχεται η Κωνσταντίνα Κούνεβα, γνωρίζοντας καλά ότι δέκα μήνες μετά τη δολοφονική επίθεση που δέχθηκε με βιτριόλι οι έρευνες για τον εντοπισμό των υπευθύνων ουσιαστικά παραμένουν στο σημείο μηδέν.\nΗ υπόθεση βρίσκεται ίσως στο πιο κρίσιμο σημείο, καθώς οι δικαστές του Συμβουλίου Πλημμελειοδικών Αθηνών καλούνται με βούλευμά τους να λύσουν τη διαφωνία που έχει προκύψει ανάμεσα στον ανακριτή, ο οποίος έχει τη γνώμη ότι η δικογραφία πρέπει να τεθεί στο αρχείο, και τον εισαγγελέα, ο οποίος θεωρεί ότι πρέπει να γίνουν και άλλες ενέργειες εκ μέρους του συναδέλφου του με στόχο να βρεθεί ο δράστης της επίθεσης.\n«Πιστεύω, και το έχω ξαναπεί, ότι η έρευνα δεν έγινε σωστά από την αρχή. Δεν έχουν γίνει οι σωστές κινήσεις», εκτιμά μιλώντας στα «ΝΕΑ» η Κωνσταντίνα Κούνεβα, η οποία εξακολουθεί να νοσηλεύεται στο Νοσοκομείο Ευαγγελισμός, χωρίς ακόμα να είναι σε θέση να προσδιορίσει τον χρόνο που θα χρειαστεί μέχρι να πάρει εξιτήριο, καθώς πρέπει ακόμη να υποβληθεί και σε άλλες δέκα επεμβάσεις.\nΚαι ηθικός αυτουργός\nΜπροστά στο ενδεχόμενο ο φάκελος για την υπόθεσή της να καταλήξει στο αρχείο της Δικαιοσύνης, πιστεύει πως «αργά ή γρήγορα θα αποκαλυφθεί και ο δράστης και αυτός που το είχε παραγγείλει. Παρά τα όσα έγιναν, εγώ δεν έχω θυμώσει. Θεωρώ ότι οι άνθρωποι αυτοί περιπλανιούνται ασυνείδητα στο έδαφος των ψευδαισθήσεων», προσθέτει η Κων. Κούνεβα διατυπώνοντας για άλλη μία φορά την ακλόνητη πεποίθησή της ότι εκτός από τον φυσικό αυτουργό της επίθεσης, παραμένει στο απυρόβλητο και ο ηθικός αυτουργός της αξιόποινης πράξης.\nΑν μπορούσε, πάντως, να βρεθεί απέναντι στους δικαστές που σε λίγες μέρες θα καθορίσουν με την απόφασή τους τις εξελίξεις στην υπόθεσή της, θα τους ζητούσε ένα μόνο πράγμα: «Να κρίνουν με υπευθυνότητα απέναντι στην κοινωνία σκεπτόμενοι ότι στη δική μου θέση θα μπορούσε να είναι κάποιος άνθρωπος από τη δική τους οικογένεια», λέει.\n«Δικονομικό έγκλημα, που θα ισοδυναμεί σε έκταση με το πραγματικό που συνέβη εις βάρος της», χαρακτηρίζουν οι πληρεξούσιοι δικηγόροι της Κ. Κούνεβα κ.κ. Κώστας Παπαδάκης και Δάφνη Βαγιανού το ενδεχόμενο να οδηγηθεί στο αρχείο η δικογραφία. Για τον λόγο αυτό μαζί με συνδικαλιστές της Παναττικής Ένωσης Καθαριστριών σκοπεύουν να επισκεφθούν τον προϊστάμενο του Πρωτοδικείου Αθηνών εξηγώντας τους λόγους για τους οποίους πρέπει κατά τη δική τους άποψη να συνεχιστεί η ανακριτική έρευνα.\nΚαι σχολιάζοντας τις τελευταίες δικαστικές εξελίξεις προσθέτουν: «Μία υπόθεση που συγκέντρωσε το ενδιαφέρον εκατομμυρίων ανθρώπων σε όλο τον κόσμο, κινητοποίησε διαδηλωτές, κινήματα και φορείς ανθρωπίνων δικαιωμάτων αντιμετωπίστηκε με αφάνταστη επιπολαιότητα, ολιγωρία και συμπεριφορά ρουτίνας τόσο από την αστυνομία όσο και από τον ανακριτή, που παρέλειψαν συστηματικά να ανταποκριθούν σε επανειλημμένες επισημάνσεις μας σχετικά με τις επιβαλλόμενες ανακριτικές ενέργειες. Η θέση της υπόθεσης στο αρχείο θα αποτελέσει πρόκληση για το λαϊκό αίσθημα δικαίου και θα υψώσει δίχτυ προστασίας εκπέμποντας μήνυμα ασυλίας για τους δολοφόνους της».\nΕτικέτες εργατικά δικαιώματα, Κούνεβα


webcams - Enternity.gr\nΗ Microsoft βλέπει πως ολοένα και περισσότερος κόσμος εργάζεται πλέον από το σπίτι και έτσι αποκάλυψε μετά από αρκετά χρόνια ένα νέο μοντέλο στην κατηγορία των webcams.\nΦήμες για Xbox One compatible 4K webcam από την Microsoft\nH Microsoft φαίνεται πως δουλεύει πάνω σε νέες 4K webcams για τα Windows 10 και τουλάχιστον μία από αυτές θα είναι συμβατή και με το Xbox One.\nΗ νέα Logitech Brio 4K Pro είναι η καλύτερη webcam που δημιούργησε πότε η εταιρεία και ίσως η καλύτερη αυτή τη στιγμή στην αγορά.\nΤελευταία φορά που η Logitech κυκλοφόρησε webacam ήταν το 2012 και επανέρχεται φέτος με νέο μοντέλο.\nH Logitech παρουσίασε την C920 HD Webcam\nΗ Logitech παρουσίασε την Logitech HD Pro Webcam C920 κάνοντας ακόμη πιο εύκολη την καταγραφή βίντεο σε υψηλή ανάλυση 1080p, με ειδικά πρωτόκολλα που επιτρέπουν την απρόσκοπτη αναπαραγωγή τους στους περισσότερους υπολογιστές.


Προσλήψεις: Νέες μόνιμες θέσεις εργασίες σε όλους τους δήμους - Newsbomb - Ειδησεις - News\nΕΡΓΑΣΙΑ 24/09/2018 17:35\nΘέσεις εργασίες σε όλους τους δήμους της χώρας προανήγγειλεο υπουργός Εσωτερικών Αλέξης Χαρίτσηςκατά τη συνάντηση του με την ΠΟΕ-ΟΤΑ.\nΓια μόνιμες προσλήψεις όχι μόνο στο «Βοήθεια στο Σπίτι» αλλά και στις άλλες δομές των δήμων όπου απασχολούνται επί πολλά έτη συμβασιούχοι, καλύπτοντας πάγιες και διαρκείς ανάγκες, δεσμεύθηκε ο.κ. Χαρίτσης, σύμφωνα με πληροφορίες της aftodioikisi.gr.\nΣυγκεκριμένα, όταν του τέθηκε το συγκεκριμένο θέμα από την ΠΟΕ-ΟΤΑ τόνισε ότι τέθηκε ως προτεραιότητα το «Βοήθεια στο Σπίτι» καθώς είναι η μόνη από τις κοινωνικές δομές των δήμων, που δεν είναι, πλέον, συγχρηματοδοτούμενο.\nΠρόσθεσε, ωστόσο, ότι στη συνέχεια, χωρίς πάντως να αναφέρει συγκεκριμένο χρονοδιάγραμμα, πρόκειται να γίνουν προσλήψεις και σε άλλες αντίστοιχες δομές που καλύπτονται από συμβασιούχους.\nΑναφορικά με την εξαγγελία του πρωθυπουργού για 3.000 προσλήψεις στο πρόγραμμα «Βοήθεια στο Σπίτι», ο κ. Χαρίτσης, σύμφωνα με τις ίδιες πληροφορίες, τόνισε ότι με βάση την απογραφή που ΥΠΕΣ, από τα στοιχεία των δήμων, οι εργαζόμενοι στο «Βοήθεια στο Σπίτι» είναι λίγο πάνω από 2.900.\nΩστόσο, πρόσθεσε, ότι εφόσον είναι περισσότεροι, ο αριθμός αυτός μπορεί να αναπροσαρμοστεί, ώστε να καλυφθούν όλοι.\nΚατώτατος μισθός 657 ευρώ σε ταχυφαγεία και delivery


Παγκόσμια Ημέρα Κατά της Παιδικής Κακοποίησης - Health Days\nAn event every year that begins at 12:00am on day 19 of November, repeating indefinitely\nΗ 19η Νοεμβρίου έχει κηρυχθεί Παγκόσμια Ημέρα Κατά Της Σωματικής Βίας Και Κακοποίησης του παιδιού σύμφωνα με διεθνή σύμβαση του Ο.Η.Ε . Στόχος της συγκεκριμένης ημέρας είναι η ευαισθητοποίηση του κοινού σχετικά με το φαινόμενο , την αποφυγή στιγματισμού των παιδιών, την προώθηση των δικαιωμάτων τους και την προστασία τους από κάθε είδους κακοποίηση σύμφωνα με την Συνθήκη Λανζαρότε. Από την 1η μέχρι την 19η Νοεμβρίου γιορτάζονται οι 19 Ημέρες Ακτιβισμού κατά της Παιδικής Κακοποίησης και συνδυάζονται άψογα με την Παγκόσμια Ημέρα για τα Δικαιώματα του Παιδιού που λαμβάνει χώρα στις 20 Νοεμβρίου .\nΥπολογίζεται ότι :\nΠερίπου μισό έως και 1,5 δισεκατομμύριο παιδία δέχονται κακοποίηση κάθε χρόνο.\nΤα 275 εκατομμύρια από αυτά βιώνουν την βία ενδοοικογενειακά.\nΣύμφωνα με το Ινστιτούτο Υγείας του Παιδιού 4.000 παιδιά κακοποιούνται στην Ελλάδα κάθε χρόνο. Πάνω από 100 πεθαίνουν και πάνω από 100 μένουν μερικώς ανάπηρα.\nΠάντως μόνο ελάχιστες φορές οδηγούνται τέτοιες περιπτώσεις στα χέρια της δικαιοσύνης. Στην Ελλάδα τον περασμένο χρόνο 526 ανήλικοι εξαφανίστηκαν και μόνο οι 126 βρέθηκαν.\nΗ κακοποίηση χωρίζεται σε τέσσερις κατηγορίες . Αρχικά την σωματική κακοποίηση όπου χρησιμοποιείται κυρίως ο ξυλοδαρμός. Έπειτα, η σεξουαλική κακοποίηση , οποία συμβαίνει όταν το παιδί συμμετέχει σεξουαλικά σε μία πράξη κατά την οποία δεν έχει επίγνωση επί του θέματος. Στη συνέχεια η συναισθηματική και ψυχολογική κακοποίηση κατά την οποία διαδραματίζουν σημαντικό ρόλο η ταπείνωση, ο εξευτελισμός και η γενική υποτίμηση σε βάρος του παιδιού. Τελευταία , υφίσταται η παραμέληση όπου οι γονείς καθίστανται αδύνατοι να δημιουργήσουν ένα αρμονικό περιβάλλον για την ορθή ανάπτυξη του παιδιού.\nΑπό την μεριά μας εμείς οφείλουμε εκτός από σωστοί γονείς να μην παραμένουμε απλώς θεατές όταν αντιλαμβανόμαστε κάποιο περιστατικό αλλά να το καταγγέλλουμε αμέσως . Στην Ελλάδα συμμετέχει αποκλειστικά το Χαμόγελο του Παιδιού όσο αναφορά την υπεράσπιση των δικαιωμάτων των ανηλίκων. Επισκεφθείτε την σελίδα του http://www.hamogelo.gr/ για άμεση επικοινωνία και περισσότερες πληροφορίες.


Laternative: Για μία πατρίδα χαμένη...\nΑναρτήθηκε από laternative στις 8:57 μ.μ.\nΑνώνυμος 24 Οκτωβρίου 2013 - 4:35 μ.μ.\nο Μάνος φίλε γιώργο έχαιρε την απολύτου εκτίμησης του θεοδωράκη, και σε θέματα μουσικής ο ένας ήθελε την γνώμη του άλλου ήταν ενας τεράστιος μουσικός, και όπως λές απίστευτος άνθρωπος. Δεν τον απέριψε όλη η αριστερά αλλά μια πολύ μικρή μειοψηφία. κατα τα λοιπά το άρθρο σου είναι πολύ καλό.\nΔιορατικός, τρυφερός, ευαίσθητος, και απιστευτο ταλέντο κάθε πότε γεννιέται, ένας τέτοιος Άνθρωπος?\nlaternative 24 Οκτωβρίου 2013 - 4:35 μ.μ.\nΚι εγώ γι' αυτήν την μειοψηφία της αριστεράς αναφέρομαι. Όσο για το αν θα γεννηθεί ξανά ένας τόσο αξιόλογος άνθρωπος θα φανεί στο μέλλον. Ας ελπίσουμε πως η οικονομική κρίση θα προσφέρει αξιόλογους καλλιτέχνες στο μέλλον.


Επικοινωνία, ενσυναίσθηση και σεξ | Ειρήνη Σταμπολάκη Life Coach\nΠολλά γράφονται και λέγονται για το «καλό» σεξ.\nΠουθενά όμως δεν υπάρχει οι πιο σημαντικές –για μένα– πληροφορίες, που θα σας τις αποκαλύψω παρακάτω.\nΑς ξεκινήσουμε από το τι σημαίνει «καλό σεξ».\nΟι περισσότερες γυναίκες και οι περισσότεροι άνδρες αγχώνονται και μόνο που το ακούνε. Γιατί; Γιατί στο μυαλό τους δημιουργείται η εικόνα από δύο «τέλεια» (με τα δεδομένα που αναδεικνύουν και προωθούν τα μέσα ενημέρωσης) κορμιά, που επιδίδονται σε ερωτικές περιπτύξεις μέσα σε ένα ειδυλλιακό περιβάλλον και ιδανικές συνθήκες, όπου η μουσική και ο φωτισμός είναι τέλειοι, δεν ακούγονται άλλοι ήχοι, δεν υπάρχει άγχος, ενώ αντίθετα το πάθος, η ένταση και ο πόθος βρίσκονται στο μάξιμουμ καθόλη τη διάρκεια και βέβαια η σκηνή ολοκληρώνεται με πολλαπλούς οργασμούς και για τους δύο, φωνές και βογγητά ευχαρίστησης και την ικανοποίηση της ταυτόχρονης απογείωσης.\nΑναρωτιέμαι, αν αυτή η εικόνα, είναι και δική σας. Σαφώς και μπορούν να υπάρξουν τα παραπάνω, αλλά βλέποντας ρεαλιστικά τα πράγματα, η πραγματικότητα δεν τα περικλείει έτσι απλά. Σε μία οικογένεια για παράδειγμα που οι γονείς έχουν να διαχειριστούν τα της καθημερινότητάς τους, όσο ερωτευμένοι και να είναι και με τόσο άγχος στο κεφάλι\nτους, δεν προλαβαίνουν να στήσουν αυτό το σκηνικό. Αν κάνω λάθος, παρακαλώ πείτε μου.\nΕπίσης, η προσδοκία για «ιδανική» ερωτική συνεύρεση, είναι ένα στοιχείο που στέκεται εμπόδιο στην εκπλήρωσή της.\nΝα διευκρινίσω εδώ ότι το «καλό» ή «ιδανικό» σεξ, το ορίζει ο καθένας για τον εαυτό του.\nΌπως καταλαβαίνετε πάντως, πέραν του ότι όλα είναι σχετικά, ας μη νιώθει κάποιος ή κάποια ως εραστής ή ερωμένη αντίστοιχα ανεπαρκής καθότι ο «προβολέας» των σύγχρονων κοινωνικών επιταγών φωτίζει για ευνόητους λόγους συγκεκριμένες εκφάνσεις της ερωτικής ζωής.\n«Ακούμε γενικά ότι το καλό σεξ είναι καινοτομία, περίεργες στάσεις και αισθήσεις ακόμα και πόνος…\nΗ επιστήμη του ασφαλούς δεσμού μας λέει ότι για την ποιότητα καλού σεξ καταλυτικός παράγοντας είναι η ασφάλεια που νιώθει κάποιος σε συναισθηματικό επίπεδο με τον άνθρωπο που κάνει έρωτα.\nΕίμαστε όντα που πάνω από όλα μας ενδιαφέρει να συνδεόμαστε μεταξύ μας. Και χρειαζόμαστε να νιώθουμε αυτή τη συναισθηματική σύνδεση, ώστε να αισθανθούμε ασφαλείς στον κόσμο αλλά και μέσα στο ίδιο μας τον εαυτό. Αυτή η ανάγκη για σύνδεση έχει διευρύνει τον εγκέφαλό μας, το νευρικό μας σύστημα και μάλιστα είναι πιο σημαντική και από την ερωτική επιθυμία και απόλαυση. Αν έχουμε «φροντίσει» σε μικρότερο ποσοστό αυτές τις δύο ανάγκες δηλαδή για\nασφάλεια και σύνδεση, τότε σε κάποιο βαθμό τα άλλα μας ένστικτα όπως η ανάγκη μας να εξερευνήσουμε, να παίξουμε , να πάρουμε ρίσκα, να φροντίσουμε ο ένας τον άλλο καθώς και η σεξουαλικότητά μας, δεν θα είναι τόσο αναπτυγμένα….\nΤο πάθος δεν έχει να κάνει μόνο με την ερωτική επιθυμία. Είναι αυτή η βαθιά επιθυμία για σύνδεση που συνδυάζεται με την ασφάλεια, που θα σου επιτρέψει να αφεθείς, να πειραματιστείς και να παίξεις. Το σεξ δεν είναι μόνο για την απόλαυση και την αναπαραγωγή, είναι μία βασική δραστηριότητα δημιουργίας δεσμού. Ακόμα και στη σκέψη ότι θα κάνουμε σεξ με τον ή την αγαπημένη μας, και καθώς φέρνουμε στο μυαλό μας την εικόνα του, ο οργανισμός μας εκχύνει μια ορμόνη που λέγεται ωκυτοκίνη .\nΜας βοηθά να είμαστε άφοβοι, να εμπιστευόμαστε περισσότερο και ακόμα όταν κοιτάμε τον άλλο να μπορούμε να\nπαίρνουμε εύκολα τα μηνύματά του». – Sue Johnson\nΤο καλό σεξ απαιτεί κατανόηση και φροντίδα.\nΗ ενσυναίσθηση είναι το πρώτο βασικό συστατικό του καλού σεξ, κι αυτό δεν αναφέρεται ποτέ και πουθενά.\nΕνσυναίσθηση από μένα για μένα (να γνωρίζω δηλαδή τι χρειάζομαι, τι μου αρέσει και τι όχι), από μένα για τον παρτενέρ μου και το αντίστροφο.\nΣυχνά θεωρείται εσφαλμένα «συναισθηματική». Οτιδήποτε συναισθηματικό εξάλλου στην εποχή και την κοινωνία μας σε μεγάλο βαθμό, χαρακτηρίζεται ως υπερβολικό. Είμαστε μια κοινωνία που φαίνεται να περιφρονεί την ικανότητα να νιώθουμε – κι αυτό ισχύει για άντρες και γυναίκες. Χαρακτηρισμοί όπως «υπερευαίσθητος» ή «ρομαντικός», ακούγονται συχνά. Αν δείχνεις τα συναισθήματά σου ή μιλάς γι΄αυτά, συνήθως δεν γίνεται εύκολα αποδεκτό.\nΜε βάση την «εκπαίδευση» που παίρνουμε μεγαλώνοντας, αν «δεν έχεις συναισθήματα, είσαι «κουλ».\nΕίναι τουλάχιστον αστείο. Είμαστε ανθρώπινα όντα και είναι ζωτικής σημασίας να συνδεόμαστε μεταξύ μας, ζούμε γι΄ αυτή τη σύνδεση. Η ικανότητα να ενσυναισθάνεται κάποιος είναι κρίσιμη για την εμπειρία καλού σεξ. Ακόμη και σε περιστασιακές συναντήσεις, η ενσυναίσθηση είναι το κλειδί για να καταστεί η εμπειρία ευχάριστη. Ας πάψουμε να «δαιμονοποιούμε» την ενσυναίσθηση.\nΌταν εξετάζουμε τι σημαίνει ενσυναίσθηση, γίνεται ευκολότερη η κωδικοποίηση του ρόλου της στο καλό σεξ.\nΟ ορισμός της ενσυναίσθησης με απλά λόγια είναι η ικανότητα αναγνώρισης, κατανόησης και αποδοχής των συναισθημάτων και των αισθήσεων ενός άλλου ατόμου.\nΣε μια μακροπρόθεσμη σχέση, η ενσυναίσθηση γίνεται ένας ακρογωνιαίος λίθος για το καλό σεξ. Προσφέροντας ενσυναίσθηση αμφότεροι ενισχύετε τη σύνδεσή σας. Σας κρατάει συντονισμένους και συνδεδεμένους.\nΧωρίς ενσυναίσθηση, το σεξ δεν μπορεί να ανταποκριθεί στις πραγματικές του δυνατότητες.\nΤο σεξ είναι καλύτερο, όταν η απόλαυση και των δύο είναι ύψιστης προτεραιότητας και για τους δύο και για να είναι το σεξ όλα όσα μπορεί να είναι, η ευχαρίστηση πρέπει να είναι ισότιμη και αμφίδρομη. Κάθε άτομο έχει δικαίωμα στην ευχαρίστηση και το δικαίωμα ο σύντροφός του να την παίρνει στα σοβαρά, να δίνει σημασία.\nΌταν και οι δύο άνθρωποι αγαπούν την εμπειρία του σεξ και περνούν όμορφα, τότε λειτουργεί ως ένας «αυτοεμπλουτιζόμενος» κύκλος.\nΠρόκειται για τη γνήσια επιθυμία να δώσει και να λάβει κάποιος χαρά μέσα από τη σεξουαλική επαφή. Οι άνθρωποι μπορούμε να φτάσουμε σε πολύ ποιοτικές ερωτικές εμπειρίες και χρειαζόμαστε να αισθανόμαστε συνδεδεμένοι με τον παρτενέρ μας. Η ενσυναίσθηση δεν είναι προαιρετική, είναι υποχρεωτική. Είναι αυτό που κάνει τον άνθρωπο τόσο «ανθρώπινο» και είναι αυτό που κάνει το σεξ μια αξιοθαύμαστη, οικεία και ζεστή εμπειρία. Είναι η φροντίδα στην πράξη, για το αν κάποιος έχει ή όχι οργασμό ή απολαμβάνει τη σεξουαλική επαφή.\nΤο καλό σεξ δεν αφορά μόνο σε οργασμούς. Πρόκειται για την καθολική συνύπαρξη με κάποιον.\nΑυτό είναι σημαντικό ταυτόχρονα και για τους δύο. Το σώμα σας και τα συναισθήματά σας χρειάζονται φροντίδα εκείνες τις στιγμές. Το σεξ είναι χορός και απαιτεί και οι δύο να δίνετε προσοχή στην επόμενη κίνηση.\nΑυτό μπορεί να μεταμορφώσει την εμπειρία από καλή σε εκπληκτική, όπου εκπληκτικό σεξ σημαίνει να αντιλαμβάνεστε και να συνοδεύετε το φάσμα όλων των συναισθημάτων του συντρόφου σας και ταυτόχρονα να απολαμβάνετε ακριβώς το ίδιο από κείνον. Ζούμε σε έναν εγωκεντρικό κόσμο. Όλοι εστιάζουμε στους εαυτούς μας. Εάν κάνετε σεξ και νοιάζεστε μόνο για τον εαυτό σας, το αποτέλεσμα είναι το συναισθηματικό κενό. Και ναι, αυτό ισχύει ακόμη και σε ερωτικές σχέσεις μιας νύχτας!Ακόμη και κατά τη διάρκεια μιας γρήγορης συνεύρεσης ή ακόμα και κάποιας συνεύρεσης με «ιδιαίτερα» χαρακτηριστικά, υπάρχουν ταυτόχρονα πάρα πολλά συναισθήματα.\nΌταν είστε γυμνοί με τον σύντροφό σας, συμμετέχοντας σε σεξουαλικό παιχνίδι, η εμπειρία είναι τόσο ανοιχτή όσο μπορείτε να είστε κι εσείς. Είστε ευάλωτοι. Η επιθυμία να αγγίξετε, να γευτείτε και να αισθανθείτε τον σύντροφό\nσας είναι μια ανθρώπινη ανάγκη. Θέλετε, χρειάζεστε εκείνη τη στιγμή να νιώσετε τον ή τη σύντροφό σας κοντά σας τόσο σωματικά όσο και συναισθηματικά.\nΤα επίπεδα οικειότητας διαφέρουν στο σεξ, παρόλα αυτά κάθε εκδήλωση του σεξ χρειάζεται την οικειότητα. Όταν είστε με τον σύντροφό σας, θέλετε να νιώθετε ασφαλείς, ανεξάρτητα από το είδος του σεξ που επιλέγετε. Για να πειραματιστεί κάποιος, να χαλαρώσει, να απολαύσει και να προσφέρει απόλαυση, η ασφάλεια και η εμπιστοσύνη είναι το κλειδί.\nΤο δεύτερο βασικό συστατικό του εκπληκτικού σεξ (έχουμε κατακτήσει την ενσυναίσθηση και πάμε να το τερματίσουμε τώρα) είναι κάτι που θεωρείται δεδομένο, αλλά εκείνες τις στιγμές φαίνεται να το ξεχνάμε. Αυτό είναι η επικοινωνία σε λεκτικό και μη λεκτικό επίπεδο. Οι άνδρες είναι βέβαια πιο εκφραστικοί σε αυτό το κομμάτι -τις περισσότερες\nφορές-, δηλαδή δηλώνουν πιο εύκολα με λόγια ή κινήσεις τι θέλουν και τι τους αρέσει. Οι γυναίκες ( κυρίως εδώ στην Ελλάδα) είναι στην πλειοψηφία τους τόσο ενοχικά συνδεδεμένες με το σεξ που συνήθως δεν εκφράζουν τις ανάγκες τους.\nΗ επικοινωνία κατά τη διάρκεια της ερωτικής επαφής είναι απαραίτητη και σημαντική. Όταν εκφράζω στον άλλο τι θέλω και τι όχι, όταν δείχνω τι μου αρέσει και τι όχι, όταν ρωτώ τι προτιμάει εκείνος, τότε το πιο πιθανό είναι να λάβω αυτό που ζητώ και να είμαι όσο το δυνατόν πιο εύστοχη σε ό,τι χρειάζεται ο άλλος. Ο καθένας είναι υπεύθυνος για την ικανοποίηση των αναγκών του και μόνο όταν αποφασίζουμε να αυτοαποκαλυπτόμαστε και να δηλώνουμε τι χρειαζόμαστε ή τι δεν μας αρέσει, τότε αυξάνουμε τις πιθανότητες να είμαστε εκεί ολοκληρωτικά και να απολαμβάνουμε ισότιμα κάθε στιγμή. Η αυθεντικότητα δεν είναι κάτι εύκολο, αλλά αξίζει πάντα να την επιδιώκουμε στον βαθμό που μας είναι δυνατό.\nΜην ξεχνάτε να αξιοποιήσετε κάθε ευκαιρία για χιούμορ. Το γέλιο χαλαρώνει, δημιουργεί οικειότητα και προσδίδει στην ερωτική επαφή πιο ζεστή αίσθηση.\nΑνακεφαλαιώνοντας, θέλω να τονίσω τη σημαντικότητα της ενσυναίσθησης και της επικοινωνίας σε αυτού του είδους την επαφή. Χρειάζεται να είστε σε θέση να συντονίζεστε με τις ανάγκες του άλλου και να διαβάζετε τη γλώσσα του σώματός του, να τον ρωτάτε τι θέλει, αλλά και να εκφράζετε τι χρειάζεστε και να διεκδικείτε τη δική σας απόλαυση. Μέσα σε τέτοιες συνθήκες αυθεντικότητας, ασφάλειας, εμπιστοσύνης, αποδοχής και ενσυναίσθησης το πάθος απελευθερώνεται και η εμπειρία γίνεται μοναδική.\nΟ καθένας θέλει να νιώσει ότι ο άλλος τον βλέπει, και όχι ότι απλώς τον κοιτάζει…. Όλοι χρειαζόμαστε την αναγνώριση και επίσης να νιώθουμε ότι είμαστε σημαντικοί για τον άλλο, ότι μας θέλει, μας ποθεί και μας το δείχνει πρακτικά.\nΤο καλύτερο σεξ συμβαίνει, όταν ολόκληρη η εμπειρία της ευχαρίστησης -και όχι αποκλειστικά «ο στόχος» – είναι σημαντική και για τους δύο και βέβαια όλο αυτό να επικοινωνείται αμφίδρομα και επαρκώς από τους δύο και για τους δύο!»\n” Ειρήνη Σταμπολάκη Life Coach “


Α.Ο. Αχιλλέας Φαρσάλων - Βικιπαίδεια\nΑ.Ο. Αχιλλέας Φαρσάλων\nΟ Αθλητικός Όμιλος Φαρσάλων «Αχιλλεύς» γνωστός απλά και ως ή «Αχιλλέας Φαρσάλων», είναι αθλητικός σύλλογος με έδρα τα Φάρσαλα. Επίσημο έτος ίδρυσης του συλλόγου είναι το 1928, έχει χρώματα το κίτρινο και το μαύρο και έμβλημα τον Αχιλλέα, ομηρικός ήρωας του έπους της Ιλιάδας. Διατηρεί τμήματα ποδοσφαίρου και ανήκει στη δύναμη της Ε.Π.Σ. Λάρισας. Έχει παρουσία στα εθνικά... πρωταθλήματα, με κορυφαία τη συμμετοχή του στην Β΄ Εθνική κατηγορία. Έδρα του αποτελεί το Δημοτικό Στάδιο Φαρσάλων, χωρητικότητας 2.500 θεατών.\nΑθλητικός Όμιλος Φαρσάλων «Αχιλλεύς»\nΔημοτικό Στάδιο Φαρσάλων\n4 Σημαντικότεροι Παίκτες\n6 Χρώματα - Έμβλημα\nΕίναι μία από τις πιο ιστορικές ομάδες του νομού Λαρίσης καθώς έχει ιδρυθεί από το 1928. Το 1949 αναγνωρίστηκε επίσημα από την Ε.Π.Ο. με αριθμό μητρώου 312 και άρχισε να συμμετέχει στο πρωτάθλημα της Ε.Π.Σ. Θεσσαλίας, μέχρι την ίδρυση της Ε.Π.Σ. Λάρισας της οποίας αποτέλεσε ένα από τα 22 συνολικά ιδρυτικά σωματεία της το 1960. Έχει αγωνιστεί 2 φορές στην Β' Εθνική, τη σεζόν 1973-1974 και τη σεζόν 1974-1975, ενώ άλλες 3 φορές διεκδίκησε την άνοδο στην δεύτερη εθνική κατηγορία μέσω του ερασιτεχνικού πρωταθλήματος ανόδου τις χρονιές 1970, 1971 και 1976. Επίσης έχει 6 παρουσίες στην Γ' Εθνική και 15 παρουσίες στην Δ' Εθνική. Έχει αρκετές διακρίσεις, που είναι μεταξύ άλλων η κατάκτηση 2 πρωταθλημάτων Δ΄ Εθνικής, καθώς και οι κατακτήσεις 10 πρωταθλημάτων Ε.Π.Σ. Λάρισας και 7 κυπέλλων Ε.Π.Σ. Λάρισας. Από το 2009 συμμετέχει στο πρωτάθλημα της Ε.Π.Σ. Λάρισας, με εξαίρεση τη σεζόν 2017-18 που αγωνίστηκε στην Γ΄ Εθνική.\nΠρωτάθλημα Δ΄ Εθνικής (2): 1985, 1988\nΠρωτάθλημα Ε.Π.Σ. Λάρισας (10): 1970, 1971, 1973, 1976, 1978, 1979, 1981, 1996, 2003, 2017\nΚύπελλο Ε.Π.Σ. Λάρισας (7): 1978, 1979, 1982, 1983, 1991, 2004, 2017\nΠοδοσφαιριστές της ομάδας ήταν, μεταξύ άλλων, γνωστά ονόματα του ελληνικού ποδοσφαίρου, όπως ο Νίκος Κεχαγιάς, Γιώργος Μουστάκας, Χρήστος Νταϊλιάνης. Οι δύο πρώτοι έχουν αγωνιστεί στην ομάδα του Α.Ο.Ξάνθης και ο τρίτος στον Ολυμπιακό Βόλου. Στην πιο πρόσφατη ιστορία του (μετά το 2000) έχουν αγωνιστεί στην ομάδα εξίσου γνωστοί ποδοσφαιριστές. Μερικοί από αυτούς είναι οι Νίκος Βούλγαρης (από ΑΕΚ), Βασίλης και Απόστολος Τσιανάκας (από ΑΕΛ), Χρήστος Οικονόμου (από Αναγέννηση Καρδίτσας), Κώστας Νεμπεγλέρας (από Ηρακλή, Άρη, ΑΕΛ, Ατρόμητο). Από την ομάδα έχουν περάσει επίσης διακεκριμένοι προπονητές, με τον πιο γνωστό, ίσως, από αυτούς τον Αργεντίνο Οράσιο Μοράλες, ο οποίος είχε διατελέσει βοηθός του Γιάτσεκ Γκμοχ στην ΑΕΛ, το 1988.\nΤο Δημοτικό Στάδιο Φαρσάλων έχει χωρητικότητα περίπου 2.500 ατόμων και διαθέτει σκεπαστή εξέδρα και δρόμους στίβου. Θεωρείται από τα μεγαλύτερα γήπεδα του νομού, μετά από AEL F.C. ARENA και Αλκαζάρ.\nΧρώματα - ΈμβλημαΕπεξεργασία\nΤα χρώματα της ομάδας είναι το κίτρινο και το μαύρο, καθώς και το άσπρο, κυρίως στους εκτός έδρας αγώνες. Το κίτρινο κυριαρχεί και στο έμβλημα του συλλόγου που αναπαριστά τον Αχιλλέα\nΟι φίλαθλοι της ομάδας, αποκαλούμενοι Μυρμιδόνες, όπως οι αρχαίοι πολεμιστές του ήρωα Αχιλλέα, ακολουθούν την ομάδα πιστά εντός και εκτός έδρας.\n↑ ΑΟ Αχιλλέας Φαρσάλων - GSH greek-soccer.tk\n↑ Εφημερίδα Ελευθερία Λάρισας ΕΠΣΛ: 50 χρόνια ζωής\n↑ «Ιστορικά στοιχεία Α.Ο.Φ. Αχιλλέα, επίσημη ιστοσελίδα του συλλόγου». Αρχειοθετήθηκε από το πρωτότυπο στις 11 Ιουλίου 2019. Ανακτήθηκε στις 1 Οκτωβρίου 2019.\nΑνακτήθηκε από "https://el.wikipedia.org/w/index.php?title=Α.Ο._Αχιλλέας_Φαρσάλων&oldid=8860418"\nΤελευταία επεξεργασία στις 25 Μαΐου 2021, στις 10:33\nΤελευταία τροποποίηση 10:33, 25 Μαΐου 2021.


Κορονοϊός - Τζανάκης: Υποχρεωτικοί εμβολιασμοί και σε στρατό, εκκλησία, εκπαιδευτικούς | Reader\nΚορονοϊός - Τζανάκης: Υποχρεωτικοί εμβολιασμοί και σε στρατό, εκκλησία, εκπαιδευτικούς\n«Κατά τη γνώμη μου οι κατά τόπους μητροπόλεις πρέπει να εγείρουν θέμα εμβολιασμού των παπάδων και πράσινου διαβατηρίου» υπογράμμισε ο Νίκος Τζανάκης. «Η υποχρεωτικότητα είναι εργαλείο δημόσιας υγείας\nΓια εμβολιασμό όλου του στενού κρατικού παράγοντα που περιλαμβάνει εκπαιδευτικούς, αστυνομικούς και ιερείς έκανε λόγο ο καθηγητής Πνευμονολογίας της Ιατρικής Σχολής του Πανεπιστημίου Κρήτης, Νίκος Τζανάκης. «Είναι δυνατόν το στράτευμα να το αφήσουμε να νοσήσει σε ποσοστό 20 με 30% με τους κινδύνους που έχουμε σήμερα; Και οι εκπαιδευτικοί είναι στενός κρατικός παράγοντας. Συμπεριλαμβάνω στον υποχρεωτικό εμβολιασμό και στο πράσινο διαβατήριο τους παπάδες… Είναι δυνατόν ένας ιερωμένος, ο οποίος ψάλλει ο οποίος συγχρωτίζεται με έναν ευάλωτο πληθυσμό στις εκκλησίες να μην του ζητούμε πράσινο διαβατήριο;» διερωτήθηκε.\n«Κατά τη γνώμη μου οι κατά τόπους μητροπόλεις πρέπει να εγείρουν θέμα εμβολιασμού των παπάδων και πράσινου διαβατηρίου» υπογράμμισε ο Νίκος Τζανάκης μιλώντας στον ΣΚΑΪ. «Η υποχρεωτικότητα είναι εργαλείο δημόσιας υγείας. Ούτε πολιτική αντιπαράθεση σηκώνει, ούτε συνδικαλιστική αντιπαράθεση σηκώνει. Η υλοποίηση ανήκει στην κυβέρνηση» τόνισε.\nΕρωτηθείς αν υπάρχουν ιερείς που αποτρέπουν ακόμα πιστούς να εμβολιαστούν απάντησε «και δια του παραδείγματός τους αλλά πιστεύω και κατ’ ιδίαν… Πιθανότατα είναι λίγοι, αλλά κάνουν μεγάλη ζημιά. Η εκκλησία δεν έχει παίξει το ζωντανό ρόλο που είναι ο δρόμος που έδειξε ο παπά Ανδρέας. Χθες ο παπά Ανδρέας μάζεψε 70 άτομα και εμβολιάστηκαν. Πήγαμε σε σπίτια ανήμπορων ανθρώπων με την βοήθεια της υπηρεσίας Βοήθεια στο Σπίτι και καταφέραμε με το συνεργείο και ανοσοποιήσαμε κατάκοιτους με προβλήματα. Εφόσον οι ταγοί της εκκλησίας κατά τόπους παροτρύνουν ιερείς και δεν τους φέρνουν εμπόδια ναι μπορούν να ακολουθήσουν κι άλλοι μπορούμε να δούμε κι άλλους ιερείς να κάνουν εκκλησίες εμβολιαστικά κέντρα» σημείωσε ο κ. Τζανάκης.\nΠοιους θα αφορά η τρίτη δόση εμβολίου - Στις 14 Σεπτεμβρίου ανοίγει η πλατφόρμα\nΣτις 14 Σεπτεμβρίου ανοίγει η πλατφόρμα για την τρίτη δόση εμβολίου\n#Κορονοϊός #εμβολιασμός #υποχρεωτικός εμβολιασμός #Νίκος Τζανάκης


«...Τα γεύματα στα Ελληνικά πλοία είναι κάτι το εκπληκτικό.»\n«...Δεν έχω διαβάσει μια αράδα του Ομήρου, μα πιστεύω πως ο σημερινός Ελληνας στην ουσία του δεν έχει αλλάξει...»\n«...Ποτέ δεν είχα δει παρόμοιο ουρανό. Μεγαλόπρεπος. Ένοιωθα ολότελα αποσπασμένος από την Ευρώπη....»\n«...η Ελλάδα παραμένει μια ιερή περιοχή, και θα μείνη για πάντα, είμαι βέβαιος, έως το τέλος των καιρών..»\n«Ο Άγγλος στην Ελλάδα, είναι ένας παλιάτσος που σου κάνει κακό να τον βλέπης. Δεν αξίζει μήτε όσο η λίγδα που στολίζει τα νύχια ενός φτωχού Έλληνα...»\n«...Ποιός δεν θα προτιμούσε για σύντροφό του στα όπλα μια Μπουμπουλίνα από ένα τσούρμο γυναικωτούς ή και νοσηρούς νεοσύλλεκτους της Οξφόρδης...»\n« ..η Ελευσίναυτή ζη με μια αιώνια ζωή, ανάμεσα σε ένα κόσμο που βρίσκεται στην αγωνία του ψυχομαχητού.»\n«Η Ελλάδα είναι σήμερα ο μόνος παράδεισος στην Ευρώπη, κι ας μοιάζει μ’ ένα μαδημένο κι άσαρκο λύκο.»\n«Όπως η θερμή φιλία των αντρών, έτσι και αυτή η αρετή που έχουν οι Ελληνίδες, είναι το αντίστοιχο, η ανθρώπινη ποιότητα που πάει ταίρι με τον ουράνιο χαρακτήρα του φωτός.»\n«.. και πουθενά στη γη ο Θεός δεν ήταν τόσο σπάταλος σε βράχους όσο στην Ελλάδα...»\n«...Μάλιστα. Τι όμορφη λέξη για το ναι!»\n«...γιατί ο γνήσιος Έλληνας είναι ένας Θεός , κι όχι ένας φοβιτσιάρης, ακριβολόγος, υπολογιστής με την ψυχή ενός μηχανικού»\n«...στην Ελλάδα έχει κανείς την πεποίθηση πως ιδιοφυία είναι το κανονικό κι οχι η μετριότητα. Καμμιά χώρα δεν έβγαλε, σε αναλογία με τους αριθμούς, τόσες μεγαλοφυίες όσες η Ελλάδα»\nΒεβαίως η αντικομφορμιστική του, η αντικαθεστωτική του θέση είναι παντού ορατή:\n«Την ημέρα βασιλεύει η γραφειοκρατία, παντού δικηγόροι και δικαστές. Μ’ όλη την απελπισία και την ματαιότητα που σέρνουν πίσω τους αυτά τα παράσιτα.»\nΒρισκόμαστε στα μέσα του ’39, κι όμως έχει τη διορατικότητα να δει λίγο πιο μακριά:\n«Ούτε ο Θεός, ούτε ο Διάβολος έχουν καμμιά ευθύνη, κι ασφαλώς όχι αυτά τα γελοία τέρατα σαν το Χίτλερ, τον Μουσολίνι, τον Στάλιν και άλλους. Ασφαλώς ούτε τα σκιάχτρα σαν τον Καθολικισμό, την Κεφαλαιοκρατία, τον Κομμουνισμό. Ποιός έβαλε τους δαίμονες εκεί μέσα στην καρδιά μας για να μας τυρρανούν; Ο μόνος τρόπος για να βρης απάντηση είναι να πας στην Επίδαυρο ... »\nΚάνει μία και μόνη αναφορά στο καθεστώς της 4ης Αυγούστου, αναφέρεται με λόγια περιφρονητικά για τους Γερμανούς περιηγητές και για τους Ελληνες των Η.Π.Α. που λατρεύουν οτιδήποτε Αμερικάνικο. Συχνά εκφέρει ένα σφόδρα αντιΕυρωπαϊκό, αντιδυτικό λόγο, όχι από καπρίτσιο αλλά από θέση όπως π.χ. αυτό που σημειώνει για την καταστροφή της Σμύρνης: «δεν είναι μόνο η αγριότητα και η βαρβαρότητα των Τούρκων, μα και η άχαρη, ύπουλη συγκατάθεση των Μεγάλων Δυνάμεων»,\nΟλοκληρώνει το αποθεωτικό του πόνημα γράφοντας:\n«Κάνουμε λάθος όταν λέμε ότι οι Έλληνες ανθρωποποίησαν τους θεούς. Οι θεοί ανθρωποποίησαν τους Ελληνες».\n«Η μεγάλυτερη, η μοναδική εντύπωση που μου έκανε η Ελλάδα είναι πως είναι ένα κόσμος στο ανθρώπινο μπόι».\n«Η Ελλάδα με έκανε ελεύθερο και ολοκληρωμένο».\nυ.γ. Επειδή το λίγο που ρώτησα, το λιγότερο που έψαξα, δεν κατάφερα να το βρω, να το προμηθευτώ, οφείλω μια ευχαριστία στο φίλτατο Ηλία Κ. που είχε την ευγενική καλοσύνη να θυμηθεί ότι το κατέχει, να το βρει και να μου το δανείσει προς ανάγνωση. Είναι έκδοση “Πλειάς” του '83. Dεν θα μπορούσαμε να απονείμουμε εύσημα για το εξώφυλλό του, αλλά να υπενθυμίσουμε ότι μόλις το '65 εκδόθηκε για πρώτη φορά τούτο το πόνημα του Miller στα Ελληνικά από τον Γαλαξία.


Υπ. Εργ. - Δελτίο Τύπου - 16.01.14 |\nΥπ. Εργ. – Δελτίο Τύπου – 16.01.14\n«Ομιλία υπουργού Εργασίας, Κοινωνικής Ασφάλισης και Πρόνοιας κ. Γιάννη Βρούτση στην εκδήλωση με θέμα «Ανεργία-Κοινωνικό και Οικονομικό Πρόβλημα-Δράσεις για την αντιμετώπιση της»\n«Κυρίες και κύριοι, αισθάνομαι ιδιαίτερη τιμή και χαρά που συμμετέχω ως ομιλητής στη σημερινή εκδήλωση.\nΌχι μόνο επειδή η θεματολογία της, επίκαιρη και άκρως ενδιαφέρουσα, βρίσκεται στην «καρδιά» του πολιτικού, οικονομικού και κοινωνικού προβληματισμού των ημερών μας.\nΑλλά και για έναν εξίσου σημαντικό λόγο:\nτόσο οι συνδιοργανωτές, το ΚΕΠΕ και η εφημερίδα ΝΑΥΤΕΜΠΟΡΙΚΗ, σύμβολα αξιοπιστίας το καθένα στο χώρο τους,\nόσο και το πάνελ των εκλεκτών συνομιλητών, εγγυώνται ότι θα διεξαχθεί μια ποιοτική, δημιουργική και, κυρίως, ψύχραιμη, συζήτηση.\nΚαι ξέρετε, αυτό το τελευταίο, η ψυχραιμία και ο ρεαλισμός δεν είναι και τα πλέον δυνατά σημεία του δημόσιου διαλόγου στη χώρα μας.\nΙδιαίτερα σε ό,τι αφορά στα ακανθώδη ζητήματα της εργασίας και της απασχόλησης.\nΠερισσεύει η υπερβολή και οι αφορισμοί, ενώ χρειαζόμαστε τεκμηριωμένες, ευφυείς και δημιουργικές συνεισφορές.\nΓια αυτό το λόγο, ελπίζω και πιστεύω ότι οι απόψεις και τα συμπεράσματα της σημερινής εκδήλωσης\nθα εμπλουτίσουν το δημόσιο διάλογο για τα ζητήματα της απασχόλησης,\nθα ενισχύσουν κατά κάποιο τρόπο την εθνική προσπάθεια για την αντιμετώπιση της ανεργίας.\nΜια προσπάθεια που αποτελεί την κορυφαία προτεραιότητα του υπουργείου Εργασίας και, συνολικά, της κυβέρνησης για το 2014.\nΈχοντας ολοκληρώσει με επιτυχία έναν δύσκολο, αλλά αναγκαίο κύκλο δημοσιονομικής προσαρμογής, όλες μας οι προσπάθειες επικεντρώνονται πλέον στην ανάταξη των συνεπειών της ύφεσης.\nΚαι στην αποκατάσταση της ισορροπίας στην αγορά εργασίας.\nΏστε η ολοκλήρωση των διαρθρωτικών μεταρρυθμίσεων και η ανάκαμψη της ελληνικής οικονομίας να μεταφράζεται σε ένα ορατό και μετρήσιμο κοινωνικό μέρισμα απασχόλησης.\nΓιατί η ανεργία αποτελεί τη σκληρότερη και πλέον επώδυνη πτυχή της κρίσης.\nΙδιαίτερα ο εγκλωβισμός σε μακροχρόνια επεισόδια ανεργίας ακυρώνει οικογενειακούς προγραμματισμούς, τραυματίζει ζωές και αξιοπρέπεια, απειλεί ευθέως την κοινωνική συνοχή.\nΗ αδράνεια του ανθρώπινου δυναμικού και, κυρίως, των νέων υπονομεύει τόσο τη βραχυχρόνια οικονομική ανάκαμψη όσο και το μακροχρόνιο αναπτυξιακό ορίζοντα της χώρας.\nΠαράλληλα, το ίδιο ζήτημα, αυτή τη φορά σε ευρωπαϊκό επίπεδο – γιατί η ανεργία είναι και ευρωπαϊκό πρόβλημα - συνιστά κομβικό σημείο στην ατζέντα της Ελληνικής Προεδρίας η οποία μόλις ξεκίνησε.\nΤώρα, ας δούμε κάποια αδρά και αντικειμενικά δεδομένα του προβλήματος που συζητάμε στη σημερινή εκδήλωση.\nΕίναι αλήθεια, ότι το ποσοστό ανεργίας εκτοξεύθηκε από τα επίπεδα του 9% στο 26% σε διάστημα μόλις τριών ετών.\nΑπό τα μέσα του 2009 έως τα μέσα του 2012.\nΈκτοτε η ανοδική ορμή της ανεργίας εξασθένησε και εντός του 2013 παρατηρήθηκε μια σχετική σταθεροποίηση του ποσοστού ανεργίας γύρω στο 27%.\nΜάλιστα, για πρώτη φορά εντός του 2013 και ύστερα από 60 μήνες συνεχόμενης αύξησης (ακόμη και τους θερινούς μήνες), το ποσοστό ανεργίας έδειξε - σύμφωνα με τα στοιχεία της ΕΛΣΤΑΤ - σημάδια οριακής αποκλιμάκωσης:\nΑπό το 27,4% το α΄ τρίμηνο, κατέβηκε στο 27,1% το β΄τρίμηνο και μειώθηκε περαιτέρω στο 27,0% το γ΄τρίμηνο.\nΕίναι ενδιαφέρον, πάντως, να σημειώσουμε ότι, σύμφωνα και με τις εκτιμήσεις της Τράπεζας της Ελλάδος, η άνοδος της ανεργίας ήδη τα τρία πρώτα χρόνια της κρίσης υπήρξε εντονότερη από ό,τι θα αναμενόταν με βάση τη σχέση ανεργίας – ανάπτυξης πριν το 2008.\nΕπρόκειτο κατ’ ουσία για μια κατάρρευση της αγοράς εργασίας.\nΚαι αυτό το φαινόμενο φαίνεται να οφείλεται τόσο στα έντονα υφεσιακά συμπτώματα της κρίσης, όσο και σε προϋπάρχουσες δυσκαμψίες που εμπόδισαν μια πιο ήπια προσαρμογή της απασχόλησης.\nΠαράδειγμα, στην Ελλάδα δεν υπήρχε ένας οργανωμένος και ώριμος θεσμικός μηχανισμός για τη μείωση του χρόνου εργασίας σε αντιστάθμισμα για τη διάσωση των θέσεων απασχόλησης.\nΔεν υπήρχε ούτε η θεσμική ετοιμότητα ούτε η κοινή συναντίληψη των κοινωνικών εταίρων για την σύναψη συλλογικών συμφωνιών που θα προστάτευαν την απασχόληση.\nΣε αυτά τα ζητήματα, όμως, θα αναφερθώ εκτενέστερα στη συνέχεια της εισήγησής μου.\nΓια να επανέλθουμε στα αριθμητικά και στατιστικά δεδομένα της απασχόλησης, θα ήθελα να σημειώσω τις ενθαρρυντικές ενδείξεις των ροών της μισθωτής απασχόλησης στον ιδιωτικό τομέα της οικονομίας.\nΠρόκειται για τις γνωστές ροές προσλήψεων και απολύσεων, οι οποίες σήμερα πλέον καταγράφονται ψηφιακά και με ακρίβεια από το πληροφοριακό σύστημα «Εργάνη» που διασυνδέει την Επιθεώρηση Εργασίας, τον ΟΑΕΔ και το ΙΚΑ.\nΠράγματι, για πρώτη φορά από το 2006, το συνολικό ετήσιο ισοζύγιο αυτών των ροών – προσλήψεις μείον απολύσεις – προέκυψε θετικό και μάλιστα κατά 133.488 θέσεις εργασίας.\nΠροφανέστατα, η ανεργία είναι ένα σύνθετο και δυναμικό μέγεθος.\nΑποτελεί συνισταμένη πολλών αμφίδρομων ροών και όχι μόνο αυτών της μισθωτής εργασίας.\nΠαράδειγμα, η αυτοαπασχόληση. Μιλώ για τις διακοπές ή ενάρξεις επαγγέλματος ελεύθερων επαγγελματιών, το κλείσιμο μικροεπιχειρήσεων, το άνοιγμα άλλων.\nΕίναι οι ροές από την εργασία στη συνταξιοδότηση, από την εκπαίδευση ή τις οικογενειακές υποχρεώσεις στο εργατικό δυναμικό, κ.λπ.\nΩστόσο, οι ενδείξεις της «Εργάνης» για τη μισθωτή εργασία αποτελούν, κατά κάποιο τρόπο, πρόδρομα σήματα μιας διαφαινόμενης τάσης σταθεροποίησης της αγοράς εργασίας.\nΚαι υπ’ αυτή την έννοια, μας επιτρέπουν μια συγκρατημένη αισιοδοξία ότι η ανεργία έχει πλέον προσεγγίσει το ανώτερο σημείο του βασανιστικού κύκλου της και ότι από το 2014 θα αρχίσει να μειώνεται.\nΣε αυτό το συμπέρασμα εξάλλου, καταλήγουν και οι εκτιμήσεις των περισσότερων θεσμικών και ερευνητικών φορέων της χώρας, αλλά και διεθνών οργανισμών.\nΌπως της Τράπεζας της Ελλάδος που προβλέπει μείωση της ανεργίας το 2014 κατά 1% τουλάχιστον.\nΤα κρίσιμα ερωτήματα, βέβαια, που εγείρονται στο σημείο αυτό είναι δύο:\nΠρώτον, πως θα εξασφαλιστεί ότι από εδώ και εμπρός θα έχουμε μια διαρκή, γρήγορη και, κυρίως, βιώσιμη αποκλιμάκωση της ανεργίας;\nΔεύτερον, τι μπορεί και πρέπει να πράξει η πολιτεία σήμερα;\nΓια τους ανέργους που παγιδεύονται σε μακροχρόνια διαστήματα αδράνειας, βλέποντας τις δεξιότητές τους να διαβρώνονται.\nΓια τους ανέργους που κινδυνεύουν να παραμείνουν άνεργοι, ακόμη και αν αύριο – στο καλύτερο αύριο για την ελληνική οικονομία - υπάρχουν πολλές και καλές νέες θέσεις εργασίας.\nΓια να απαντήσουμε σε αυτά τα δύο ερωτήματα, πρέπει καταρχήν να επαναλάβουμε το αυτονόητο:\nΟι νέες και βιώσιμες θέσεις εργασίας δεν δημιουργούνται ούτε με νομοθετήματα, ούτε με υπουργικές αποφάσεις.\nΔημιουργούνται από υγιείς και δυναμικές επιχειρήσεις.\nΚαι αυτός ακριβώς είναι - πέρα από τη δημοσιονομική εξυγίανση - ο ουσιαστικός στόχος του προγράμματος διάσωσης της ελληνικής οικονομίας.\nΗ μετάβαση σε ένα άλλο, βιώσιμο, εξωστρεφές και παραγωγικό μοντέλο οικονομίας, με μια επιχειρηματικότητα υψηλού ανταγωνιστικού δυναμισμού, ως κύρια πηγή δημιουργίας νέων και ποιοτικών θέσεων εργασίας.\nΗ έμφαση στην πραγματική παραγωγή, ως τμήμα μιας παγκόσμιας αλυσίδας αξίας, και όχι στις κρατικοδίαιτες και παρασιτικές εκδοχές μιας ευκαιριακής επιχειρηματικότητας.\nΕκεί ακριβώς θα κριθεί η βιωσιμότητα και ο ρυθμός μείωσης της ανεργίας για τα επόμενα χρόνια.\nΚαι σε αυτό ακριβώς στοχεύει η πραγματοποίηση γενναίων διαρθρωτικών μεταρρυθμίσεων σε όλο το φάσμα της οικονομικής, κοινωνικής και πολιτικής υποδομής.\nΣε αυτό το πλαίσιο, ο ρόλος του υπουργείου Εργασίας, ο ρόλος των πολιτικών για την αγορά εργασίας και την απασχόληση δεν είναι ούτε υπολειμματικός ούτε αμυντικός.\nΩς υπουργείο Εργασίας, η συμβολή μας είναι διττή.\nΑπο τη μια πλευρά, διαμορφώνουμε ένα θεσμικό περιβάλλον, φιλικό για την απασχόληση.\nΜε στοχευμένες μεταρρυθμίσεις στην αγορά εργασίας και την κοινωνική ασφάλιση, δημιουργούμε ένα ευέλικτο, λειτουργικό και αποδοτικό πλαίσιο της υγιούς επιχειρηματικότητας και της εργασίας.\nΑπό την άλλη, με σύγχρονες δομές και μηχανισμούς, χρηματοδοτικά εργαλεία και προγράμματα παρέμβασης, στηρίζουμε την ένταξη και επανένταξη των ανέργων στην απασχόληση. Ουσιαστικά διαφυλάσσουμε και προστατεύουμε το σημαντικότερο πόρο της ελληνικής οικονομίας που είναι οι ίδιοι οι άνθρωποί της.\nΚαι στα δύο πεδία, η παρέμβαση του υπουργείου Εργασίας είναι πυκνή και, σε μεγάλο βαθμό, αποτελεσματική.\nΚαταρχήν, να μιλήσουμε για τις μεταρρυθμίσεις στην αγορά εργασίας.\nΈνα μεγάλο κεφάλαιο, στο οποίο η χώρα μας είχε μείνει πίσω.\nΗ διαφορά μας με τις υπόλοιπες ευρωπαϊκές χώρες στις οποίες επιχειρούνται παρόμοιες αλλαγές είναι απογοητευτική.\nΑπο τη μια, στην Ευρώπη, επικρατούν μεν έντονες αντιπαραθέσεις αλλά και συναινέσεις, ανοιχτός και ειλικρινής δημόσιος διάλογος, κλίμα εμπιστοσύνης. Ακόμη και στις πιο δύσκολες αποφάσεις.\nΑπο την άλλη, εδώ στην Ελλάδα, δαιμονοποίηση οποιασδήποτε μεταρρύθμισης στους θεσμούς της απασχόλησης, αλλεργικές αντιδράσεις και μόνο στο άκουσμα της λέξης «ευελιξία».\nΌλες οι αλλαγές χαρακτηρίζονται συλλήβδην ως «ζούγκλα», ακόμη και αν πρόκειται για αυτονόητες προσαρμογές και διορθώσεις στρεβλώσεων.\nΧρόνιων στρεβλώσεων που αποδεδειγμένα υπέθαλψαν και πολλαπλασίασαν το εύρος και τις επώδυνες διαστάσεις της σημερινής κρίσης.\nΣήμερα, κατά κάποιο τρόπο, πληρώνουμε το τίμημα της αναβλητικότητας και των αδρανειών του παρελθόντος.\nΚαι για αυτό το λόγο πρέπει να κερδίσουμε το χαμένο χρόνο.\nΘα μου επιτρέψετε, λοιπόν, να αναφερθώ στις σημαντικότερες μεταρρυθμίσεις που έχουν ήδη γίνει ή γίνονται στην αγορά εργασίας.\nΚαταρχήν, συρρικνώνουμε με αποφασιστικό τρόπο κάθε θεσμική ή διοικητική επιβάρυνση που επιβάλλει πρόσθετα εμπόδια και κόστη στη δημιουργία νέων θέσεων εργασίας στην επίσημη ιδιωτική οικονομία.\nΠιστεύουμε ότι στην αγορά εργασίας πρέπει να υπάρχουν λίγες, απλές και αξιόπιστες ρυθμίσεις που ισχύουν για όλους.\nΑπλοί και καθαροί κανόνες που ελαχιστοποιούν το κόστος συμμόρφωσης για μικρές και μεγάλες επιχειρήσεις και εμπεδώνουν κλίμα εμπιστοσύνης στην οικονομία και την αγορά εργασίας.\nΑς πάρουμε ως παράδειγμα το μη μισθολογικό κόστος, το οποίο στην Ελλάδα κυμαίνεται - τουλάχιστον τις δύο τελευταίες δεκαετίες - σε πολύ υψηλά επίπεδα.\nΤο μέγεθος της «φορολογικής σφήνας» (tax wedge), δηλαδή η διαφορά μεταξύ αυτού που πληρώνει ο εργοδότης και αυτού που τελικά λαμβάνει ο εργαζόμενος, αποτελεί ένα ισχυρό αντικίνητρο για προσλήψεις στην επίσημη οικονομία.\nΜε αυτή τη λογική, μειώσαμε ήδη στο τέλος του 2012 τις εργοδοτικές εισφορές κατά 1,1 ποσοστιαία μονάδα.\nΚαι σκοπεύουμε με ορίζοντα το 2016 να περικόψουμε κατά 3,9 ακόμη μονάδες, ώστε να έχουμε μια αξιόλογη σωρευτική μείωση κατά 5 ποσοστιαίες μονάδες.\nΔεν είναι ένα εύκολο εγχείρημα.\nΘα πρέπει να βρεθούν δημοσιονομικά ισοδύναμα.\nΩστόσο, αξίζει να επιμείνουμε γιατί η ίδια η μείωση των ασφαλιστικών εισφορών εμπεριέχει μια θετική δυναμική.\nΗ μείωση των δαπανών των επιχειρήσεων και η τόνωση της ανταγωνιστικότητάς τους αντανακλάται στην αύξηση των δημοσίων εσόδων, λόγω βελτίωσης των αποτελεσμάτων χρήσης στις επιχειρήσεις.\nΠράγματι, οικονομετρικά υποδείγματα φανερώνουν ότι μια μείωση των εισφορών κατά 3,9 ποσοστιαίες μονάδες θα οδηγήσει σε πρόσληψη τουλάχιστον 30.000 ατόμων, περιορίζοντας σημαντικά την αναζήτηση δημοσιονομικών ισοδυνάμων απο τα 800 εκατ ευρώ σε πολύ χαμηλότερα επίπεδα.\nΒέβαια, σε μέσο– και μακροχρόνιο ορίζοντα οι θετικές επιπτώσεις θα είναι ακόμη πιο σημαντικές.\nΑκόμη, περιορίζουμε δραστικά τις κάθε λογής γραφειοκρατικές υποχρεώσεις των επιχειρήσεων προς την Επιθεώρηση Εργασίας και τον ΟΑΕΔ.\nΟι αναγγελίες πρόσληψης γίνονται πλέον με ένα κλικ στο πρότυπο πληροφοριακό σύστημα «Εργάνη», με ένα τεκμαρτό όφελος για τις επιχειρήσεις πάνω από 60 εκ ευρώ, σε κερδισμένες ανθρωποώρες.\nΠροχωρούμε επιπλέον σε δραστική απλοποίηση – κωδικοποίηση της εργατικής νομοθεσίας.\nΈνα έργο που – χωρίς καμία έκπτωση στη θεσμική προστασία της εργασίας – θα διευκολύνει νέες, μικρές και μεγάλες επενδύσεις.\nΣτην αύξηση των προσλήψεων και στην τόνωση της απασχόλησης, εκτιμούμε ότι θα συμβάλλουν και μια σειρά άλλων μέτρων για την ενδυνάμωση της ευελιξίας στην αγορά εργασίας.\nΤόσο με την ευέλικτη οργάνωση του χρόνου εργασίας, αλλά πάντοτε με παράλληλο σεβασμό του 40ωρου την εβδομάδα, όσο και με τη δυνατότητα των επιχειρήσεων να αυξομειώνουν χωρίς δυσκολίες το προσωπικό τους.\nΓια αυτό το λόγο, με το νόμο 4093/2012, προσαρμόσαμε το κόστος αποζημίωσης απόλυσης, συγκλίνοντας στα μέσα επίπεδα των ευρωπαϊκών χωρών.\nΘυμίζω στο σημείο αυτό, τη σφοδρή αντίδραση και τις «μαύρες προβλέψεις» για μαζικές απολύσεις που υποτίθεται θα ακολουθούσαν αυτή τη μείωση των αποζημιώσεων απόλυσης.\nΤίποτε από αυτά δεν επιβεβαιώθηκε.\nΆλλο κεφάλαιο είναι οι ομαδικές απολύσεις.\nΕίναι φανερό ότι και εδώ χρειάζεται ένας εξορθολογισμός. Πρέπει – όπως συμβαίνει σε όλες τις προηγμένες χώρες σε όλο τον κόσμο – να δίνεται η δυνατότητα στις επιχειρήσεις να αναδιοργανώνουν την παραγωγική τους δομή.\nΠαράδειγμα, όταν μια επιχείρηση χρειάζεται – αποδεδειγμένα - να συρρικνώσει μια εγκατάσταση ή δραστηριότητα της και να επεκτείνει μια άλλη με περισσότερες προοπτικές ανάπτυξης.\nΩστόσο, αυτό που θέλουμε εμείς ως υπουργείο Εργασίας, είναι οι επιχειρήσεις να αναλαμβάνουν υποχρεώσεις και συνυπευθυνότητα έναντι του προσωπικού που απομακρύνουν.\nΝα συνεισφέρουν με ενεργό τρόπο στη διαδικασία αποκατάστασής τους.\nΑυτό είναι το σημαντικό σημείο στις αναδιαρθρώσεις και σε αυτό θα επικεντρώσουμε την προσοχή μας, ενόψει του νέου πλαισίου για τις ομαδικές απολύσεις.\nΜια δεύτερη δέσμη παρεμβάσεων αφορά στους μηχανισμούς διαμόρφωσης των αμοιβών στην οικονομία.\nΟύτως ώστε η εξέλιξη του κόστους εργασίας να είναι περισσότερο ορθολογική.\nΝα συμβαδίζει με την εξέλιξη της παραγωγικότητας.\nΠροφανέστατα, όπως προανέφερα, μια αναιμική οικονομία που επιβιώνει οριακά χάρη στο χαμηλό κόστος εργασίας, δεν συνιστά στρατηγική μας επιλογή.\nΩστόσο, δεν μπορεί η εξέλιξη του κόστους εργασίας να γίνεται ανεξάρτητα από τα πραγματικά μεγέθη και δυνατότητες της οικονομίας.\nΓιατί κάτι τέτοιο θα οδηγήσει σε επιδείνωση των όρων ανταγωνισμού στη διεθνή αρένα για τα ελληνικά αγαθά, προϊόντα και υπηρεσίες.\nΗ σημαντικότερη αλλαγή που πραγματοποιήσαμε σε αυτό το πεδίο, λοιπόν, είναι η θεσμοθέτηση ενός νέου, αξιόπιστου μηχανισμού για τον προσδιορισμό του κατώτατου μισθού στην οικονομία που συμβαδίζει με τα ευρωπαϊκά πρότυπα.\nΈνα σύγχρονο και αποτελεσματικό σύστημα που προσδιορίζει το κατώτερο «κατώφλι» ασφαλείας των αμοιβών στην οικονομία, βασιζόμενο στην κοινωνική διαβούλευση και τα πραγματικά δεδομένα της οικονομίας και της ανταγωνιστικότητας.\nΚαι πάνω από αυτό, εργαζόμενοι και εργοδότες θα έχουν – όπως και σήμερα εξάλλου έχουν - τη δυνατότητα να συμφωνούν μόνοι τους υψηλότερους μισθούς από τον κατώτατο.\nΑνάλογα με την παραγωγικότητα του κλάδου ή της επιχείρησης.\nΣήμερα, περισσότερο από ποτέ, είναι απαραίτητες νέες κοινωνικές συμφωνίες, και όχι μόνο στα μισθολογικά ζητήματα.\nΑυτό όμως προϋποθέτει την ενδυνάμωση και διεύρυνση της αντιπροσωπευτικής βάσης των κοινωνικών εταίρων.\nΟύτως ώστε οι αποφάσεις τους, στο πλαίσιο της συλλογικής αυτονομίας, να έχουν ευρύ πεδίο εφαρμογής και ισχύος.\nΘέλουμε και περιμένουμε από τους κοινωνικούς εταίρους ωριμότητα και συλλογική υπευθυνότητα, να πάρουν πρωτοβουλίες συνεννόησης και συνεργασίας.\nΕίναι στο χέρι τους.\nΜε την ευκαιρία αυτή, θα ήθελα, ξανά να επισημάνω τη σημαντική, πραγματική και συμβολική, αξία της πρόσφατης κλαδικής σύμβασης των ξενοδοχοϋπαλλήλων.\nΕίναι η πρώτη κλαδική σύμβαση - μετά τις νέες ρυθμίσεις στην αγορά εργασίας - που προβλέπει αυξήσεις. Σηματοδοτεί, ουσιαστικά, ένα νέο κλίμα προσδοκιών στην αγορά.\nΜια τρίτη δέσμη παρεμβάσεων αφορά στη διασφάλιση της νομιμότητας στην αγορά εργασίας.\nΚαι αυτό γιατί οι συνθήκες ανομίας, η αδήλωτη και ανασφάλιστη εργασία, αποτελούν τη μεγάλη «πληγή» της οικονομίας, της απασχόλησης και του ασφαλιστικού συστήματος.\nΜειώνοντας και απλοποιώντας, όπως προανέφερα, τις ρυθμίσεις και γραφειοκρατικές αγκυλώσεις στην αγορά εργασίας, εξαλείφουμε τα όποια κίνητρα ωθούν σε παραβατικές συμπεριφορές.\nΔιαμορφώσαμε, όμως, και ένα νέο μίγμα στοχευμένων, αποδοτικών και μη δαπανηρών διοικητικών ελέγχων.\nΕπιβάλλαμε το υψηλότερο πρόστιμο που έχει ποτέ επιβληθεί.\nΚλείσαμε και τα τελευταία «παράθυρα» της νομοθεσίας που αξιοποιούσαν κάποιες επιχειρήσεις, προκειμένου να αποφύγουν τον έλεγχο. Όπως π.χ. με το ειδικό βιβλίο υπερωριών, όπου θα αναγράφονται πλέον οι υπερωρίες πριν την πραγματοποίηση τους.\nΑξιοποιούμε τις νέες, σύγχρονες πληροφοριακές υποδομές του υπουργείου Εργασίας («ΗΛΙΟΣ», «ΕΡΓΑΝΗ») για τον ορθολογικό και στοχευμένο σχεδιασμό των ελέγχων.\nΑναπτύσσουμε το ολοκληρωμένο επιχειρησιακό Σχέδιο «ΑΡΤΕΜΙΣ» για την καταπολέμηση της αδήλωτης και ανασφάλιστης εργασίας.\nΜε απτά και μετρήσιμα αποτελέσματα, για πρώτη φορά στην Ελλάδα.\nΟι στατιστικοί δείκτες φανερώνουν «κύμα» μετατροπής «μαύρης εργασίας» σε νόμιμες θέσεις εργασίας.\nΕίναι χαρακτηριστικό ότι ενώ το Φεβρουάριο, το ποσοστό της ανασφάλιστης εργασίας στο πλαίσιο των στοχευμένων ελέγχων που πραγματοποιεί η Επιθεώρηση Εργασίας και το ΙΚΑ, ανερχόταν στο 40%, το Νοέμβριο συρρικνώθηκε στο μισό, στο 20%.\nΕπίσης, τα έσοδα του ΙΚΑ και το Δεκέμβριο παρουσίασαν αύξηση για τρίτο συνεχόμενο μήνα, ύστερα από τέσσερα ολόκληρα χρόνια.\nΟ ασφυκτικός και αποτελεσματικός έλεγχος της νομιμότητας στην αγορά εργασίας, εκφράστηκε φέτος επιπλέον και με τη σημαντική μείωση των καταγγελιών για τη μη πληρωμή δώρου Χριστουγέννων στις ιδιωτικές επιχειρήσεις.\nΣήμερα που ολοκληρώθηκαν οι σχετικές καταγραφές, μπορούμε να κάνουμε τις συγκρίσεις με πέρυσι:\nΦέτος, λοιπόν, είχαμε καταγγελίες για 719 επιχειρήσεις που δεν κατέβαλλαν δώρο στους εργαζομένους τους, έναντι 1.450 πέρυσι το ίδιο ακριβώς χρονικό διάστημα: μείωση πάνω από 50%.\nΟι καταγγελίες αφορούσαν 5.814 εργαζόμενους, έναντι 7.294 πέρυσι: μείωση πάνω απο 20%.\nΑς επαναφέρουμε, όμως, στο σημείο αυτό στη μνήμη μας τις «προφητείες» – χωρίς στοιχεία – που ενώ δεν είχε τελειώσει ακόμη η εορταστική περίοδος, μιλούσαν για διπλασιασμό των κρουσμάτων μη πληρωμής Δώρου Χριστουγέννων.\nΑυτό ακριβώς εννοούσα στην αρχή της εισήγησής μου για έλλειψη ψυχραιμίας.\nΜπορεί η «ρητορεία του φόβου» και οι «μοιρολογίστρες» να πουλάνε στα πρωτοσέλιδα.\nΑλλά δεν αποτελούν σοβαρή και δημιουργική συνεισφορά στην εθνική προσπάθεια.\nΚαι για να περάσω στη γενικότερη πολιτική αρένα, δεν μπορώ να μην αναφέρω τις ουτοπικές και εκτός πραγματικότητας υποσχέσεις της αξιωματικής αντιπολίτευσης.\nΌπως, για την άμεση επαναφορά όλων των συντάξεων και μισθών στα προηγούμενα επίπεδά τους.\nΓια κάτι τέτοιο χρειάζονται τουλάχιστον 5 δις ευρώ άμεσα, μόνο για τις συντάξεις.\nΓια το που θα βρεθούν, όμως, αυτά τα χρήματα, απάντηση καμία απο την Αξιωματική Αντιπολίτευση.\nΔεν μπορεί κάποιοι να υποδύονται τον Άι-Βασίλη όλο το χρόνο.\nΘα ήθελα τώρα να αναφερθώ στον άλλο πυλώνα της παρέμβασης του υπουργείου Εργασίας.\nΣτις πολιτικές μας για την ενίσχυση του δικτύου κοινωνικής προστασίας των ανέργων, στις δομές και τις ενεργητικές παρεμβάσεις για την επιστροφή τους στην απασχόληση.\nΑυτή τη στιγμή που μιλάμε, υλοποιούνται στοχευμένες ενεργητικές πολιτικές για τους ανέργους, απο τα οποία ωφελούνται περισσότεροι απο 300.000 άνεργοι.\nΠρόκειται για προγράμματα συνολικού προϋπολογισμού περίπου 1,2 δις ευρώ, με τα οποία έχει εξαντληθεί κάθε διαθέσιμος κοινοτικός πόρος μέσω του παλαιού ΕΣΠΑ.\nΕνδεικτικά και μόνο αναφέρω ότι 45.000 νέοι έως 29 ετών απέκτησαν εισιτήριο εισόδου στην αγορά εργασίας, μέσω ενός σπονδυλωτού προγράμματος κατάρτισης, πρακτικής άσκησης και επιδοτούμενης απασχόλησης.\nΕπιπλέον 50.000 άνεργοι – κυρίως απο οικογένειες χωρίς κανέναν εργαζόμενο - τοποθετούνται αυτό το διάστημα σε θέσεις κοινωφελούς εργασίας στην Τοπική Αυτοδιοίηση και σε κοινωνικές υπηρεσίες του δημοσίου.\nΣημειώνω ότι ακόμη και τα μικρά εμπόδια που δημιουργήθηκαν λόγω κωλυσιεργειών ή καθυστερήσεων κάποιων Δήμων, επιλύθηκαν άμεσα με απόφασή μου για την απρόσκοπτη τοποθέτηση των ανέργων σε άλλες υπηρεσίες. Ακόμη και αν οι συνολικές θέσεις έχουν καλυφθεί.\nΤα ενεργητικά προγράμματα απασχόλησης θα εντατικοποιηθούν μέσα στο 2014, με την αξιοποίηση και των πόρων του νέου ΕΣΠΑ για την περίοδο 2014 - 2020. Μόνο τους πρώτους μήνες του 2014, θα προκηρυχθούν άμεσα προγράμματα συνολικής δαπάνης 350 εκ ευρώ που θα ωφελήσουν περίπου 74.000 ανέργους.\nΘα αξιοποιηθούν όλα τα σύγχρονα ενεργητικά εργαλεία απο την καλύτερη ευρωπαϊκή εμπειρία: δράσεις επιδότησης της απασχόλησης αλλά και της μικροεπιχειρηματικότητας, προγράμματα ενδοεπιχειρησιακής κατάρτισης, προώθηση της κοινωνικής οικονομίας, κ.λπ.\nΘα ήθελα να σταθώ ιδιαίτερα στο μεγάλο πρόγραμμα «Εγγύηση για τη Νεολαία» (Youth Guarantee).\nΠρόκειται για μια παρέμβαση διευρυμένης κλίμακας, στο πλαίσιο της πανευρωπαϊκής Πρωτοβουλίας για τους Νέους (Youth Employment Initiative).\nΈχουμε ήδη καταθέσει στην Ευρωπαϊκή Επιτροπή ένα ολοκληρωμένο Εθνικό Σχέδιο με μια μεγάλη γκάμα επιμέρους εξειδικευμένων δράσεων, περιμένουμε τις παρατηρήσεις της Επιτροπής και το πρόγραμμα θα ξεκινήσει μέχρι το Μάιο.\nΜε την παρέμβαση αυτή θα προσφερθεί μια δυνατή ευκαιρία να εισέλθουν στην αγορά εργασίας, περίπου 230.000 νέοι έως 24 ετών,όσοι δηλαδή είναι οι νέοι που αυτή τη στιγμή ούτε εργάζονται, αλλά ούτε συμμετέχουν σε κάποιο κύκλο εκπαίδευσης ή κατάρτισης.\nΕίτε με απευθείας προσφορά εργασίας, για να αποκτήσουν το πρώτο τους «ένσημο».\nΕίτε με ουσιαστική, στοχευμένη και πιστοποιημένη ενίσχυση των προσόντων τους, με κατάρτιση, μαθητεία ή περαιτέρω εκπαίδευση, προκειμένου να πετύχουν την είσοδό τους στην απασχόληση το συντομότερο δυνατό.\nΤο πρόγραμμα έχει συνολικό προϋπολογισμό 340 εκατ ευρώ, εκ των οποίων τα 170 προέρχονται απο το ειδικό κονδύλι της Ευρωπαϊκής Ένωσης για την Πρωτοβουλία των Νέων και τα υπόλοιπα 170 απο το νέο ΕΣΠΑ.\nΠέρα απο την ποσοτική διάσταση των προγραμμάτων, όμως, εξίσου αν όχι περισσότερο κρίσιμο στοιχείο είναι η ποιότητα και αποδοτικότητα των παρεμβάσεών μας.\nΈτσι, θεωρώ ιδιαίτερα σημαντικό το γεγονός ότι, για πρώτη φορά στην Ελλάδα, δημιουργούμε μόνιμα συστήματα διάγνωσης των αναγκών της αγοράς εργασίας – σε διασύνδεση με το πληροφοριακό σύστημα «Εργάνη» -αλλά και αξιολόγησης των ενεργητικών πολιτικών απασχόλησης.\nΓια πρώτη φορά, θα αποτυπωθεί ο σφυγμός και οι ανάγκες της πραγματικής παραγωγής με απόλυτη αξιοπιστία, ώστε οι επόμενες ενεργητικές παρεμβάσεις να πιάνουν τόπο.\nΣυνεχίζουμε και ολοκληρώνουμε την αναδιάρθρωση του ΟΑΕΔ (reengineering) σε συνεργασία με τις αντίστοιχες Δημόσιες Υπηρεσίες Απασχόλησης της Γερμανίας, της Σουηδίας και του Ην. Βασιλείου,\nενώ συνδέουμε την εκπαίδευση με την εργασία, αναβαθμίζοντας το θεσμό της μαθητείας στο πρότυπο του διττού συστήματος (dual system) των προηγμένων κεντροευρωπαϊκών χωρών.\nΓια την καλύτερη σύζευξη της προσφοράς με τη ζήτηση εργασίας, δίνουμε έμφαση στην εξωστρέφεια του ΟΑΕΔ και τη δικτύωσή του με επιμελητήρια, πανεπιστήμια, Δήμους και άλλους φορείς προώθησης της απασχόλησης.\nΓια όλα αυτά, όμως, εκτιμώ ότι θα σας ενημερώσει με περισσότερες λεπτομέρειες ο Διοικητής του ΟΑΕΔ, ο κ. Αμπατζόγλου.\nΤώρα, σε ό,τι αφορά στο πεδίο της κοινωνικής προστασίας.\nΠρέπει να επισημάνω ότι προσπαθήσαμε να ισχυροποιήσουμε – ποσοτικά και ποιοτικά - όσο το δυνατόν περισσότερο τις δράσεις κοινωνικής αλληλεγγύης.\nΠαράδειγμα, μέσα στα όρια των δημοσιονομικών μας δυνατοτήτων χορηγήσαμε ειδικό βοήθημα ανεργίας σε ελεύθερους επαγγελματίες που έκλεισαν την επιχείρησή τους.\nΕπεκτείναμε το επίδομα ανεργίας των μακροχρόνια ανέργων σε όλο το ηλικιακό φάσμα 20-66 ετών, διευρύνοντας τον αριθμό των δικαιούχων και τη σχετική δαπάνη.\nΩστόσο, πρέπει να παραδεχθούμε ότι δουλεύουμε πάνω σε ένα υφιστάμενο και αποσπασματικό σύστημα κοινωνικής προστασίας, το οποίο συχνά αποδεικνύεται διάτρητο και ανεπαρκές.\nΚαι για αυτό χρειάζεται να διαμορφώσουμε απο την αρχή το κοινωνικό πρόσωπο της χώρας.\nΝα υφάνουμε ξανά - αυτή τη φορά σε στέρεες βάσεις με και με όρους δικαιοσύνης, διαφάνειας και αποτελεσματικότητας - έναν ισχυρό ιστό κοινωνικής προστασίας.\nΧωρίς αποκλεισμούς, αδικίες και μικροπολιτικές προσεγγίσεις.\nΓια αυτό το λόγο, εκτιμώ ότι μία απο τις μεγάλες μεταρρυθμιστικές τομές που σύντομα γίνεται πραγματικότητα είναι η θεσμοθέτηση του ελάχιστου εγγυημένου εισοδήματος.\nΓιατί πιστεύουμε ακράδαντα ότι η κοινωνική συνοχή και ηρεμία είναι όχι μόνο αποτέλεσμα,αλλά και ουσιαστικό προαπαιτούμενο της αναπτυξιακής επανεκκίνησης της οικονομίας.\nΠροσπάθησα να περιγράψω τους άξονες και τα κύρια πεδία παρέμβασης του υπουργείου Εργασίας για την την ανάσχεση της ανεργίας και την αποτελεσματική προστασία εργαζομένων και ανέργων.\nΚλείνοντας αυτή την – ελπίζω όχι κουραστική εισήγηση - θα ήθελα να τονίσω ότι η δημοσιονομική προσαρμογή από μόνη της δεν αποτελούσε και δεν αποτελεί τον αυτοσκοπό ή τον τελικό στόχο του προγράμματος σωτηρίας της χώρας. Ήταν το επώδυνο, δύσκολο, αλλά απαραίτητο ενδιάμεσο στάδιο για την αποκατάσταση της αξιοπιστίας της χώρας, για την έξοδό της από την κρίση.\nΓια να στηθεί ξανά από την αρχή η οικονομία, η παραγωγή, το κράτος και οι θεσμοί σε στέρεη, βιώσιμη και υγιή βάση. Για να μη χρειαστεί ποτέ ξανά να βρεθούμε σε αυτή την κατάσταση. Από εδώ και μπρος, λοιπόν, οφείλουμε να διοχετεύσουμε όλες μας τις δυνάμεις στην ολοκλήρωση των διαρθρωτικών μεταρρυθμίσεων και αλλαγών. Χρειάζεται η ωρίμανση και το «δέσιμο» όσων αλλαγών έχουν ήδη γίνει, η αφομοίωσή τους από την αγορά και την οικονομία, ώστε να καταστούν λειτουργικές και αποτελεσματικές. Με ψυχραιμία, κοινωνική συνεννόηση και αποφασιστικότητα. Τότε οι θυσίες των συμπολιτών μας θα πιάσουν «τόπο». Δεν είμαι απο τους ανθρώπους που θα επιχειρήσουν τεχνητές ενέσεις αισιοδοξίας. Και μάλιστα σε μια διαμορφωμένη κατάσταση στην αγορά εργασίας που όμοιά της δεν έχει γνωρίσει η Ελλάδα τα τελευταία σαράντα χρόνια. Ωστόσο, όλα τα στοιχεία και οι εκτιμήσεις δείχνουν ότι μέσα στο 2013 βιώσαμε τη δυσκολότερη φάση της απασχόλησης. Τα πιο δύσκολα έχουν περάσει. Δεν βρισκόμαστε πια στην αρχή του δρόμου, αμήχανοι και αδύναμοι, όπως πριν λίγα χρόνια. Φτάνουμε στο τέλος της διαδρομής πιο πλούσιοι από εμπειρίες, διδάγματα και δύναμη. Η επίτευξη του πρωτογενούς πλεονάσματος και η σταδιακή εξάλειψη των δίδυμων ελλειμμάτων είναι μια σημαντική κατάκτηση. Δεν είναι καθόλου μακριά η στιγμή που η ελληνική οικονομία, πιο δυναμική από ποτέ, θα αρχίσει ξανά να «γεννά» νέες θέσεις εργασίας, εισοδήματα και ευημερία. Και τα άμεσα διλήμματα που τίθενται, μιας και σε λίγους μήνες έχουμε τις Ευρωεκλογές είναι αυτονόητα. Θα αναμετρηθεί η ευρωπαϊκή προοπτική και σταθερότητα απέναντι στα «μέσα – έξω» και τα λόγια του αέρα. Θα αναμετρηθεί ο λαϊκισμός με τη σοβαρότητα και υπευθυνότητα.\nΕίμαι σίγουρος για την επιλογή, γιατί έχω εμπιστοσύνη στο κριτήριο της ελληνικής κοινωνίας».


ΑΠΟΦΡΑΚΤΙΚΗ ΚΑΛΑΜΟ, ΑΠΟΦΡΑΚΤΙΚΗ, ✅24h, ΝΗΡΕΑΣ ΑΠΟΦΡΑΚΤΙΚΗ ΚΑΛΑΜΟ, ΑΠΟΦΡΑΚΤΙΚΗ, ✅24h, ΝΗΡΕΑΣ\nΗ εταιρεία μας ΑΠΟΦΡΑΚΤΙΚΗ ΝΗΡΕΑΣ ✅24h προσφέρει αποφρακτικές εργασίες στις καλύτερες τιμές μεταξύ όλων των ✅αποφρακτικών εταιρειών στον Κάλαμο.\nΑποφρακτική στον Κάλαμο, Τιμές από 10 Ευρώ, ✅24h\nΗ Αποφρακτική στον Κάλαμο Νηρέας προσφέρει ολιστικές υπηρεσίες υψηλού επιπέδου με τιμές απόφραξης από μόλις 10 Ευρώ. Φυσικά αυτό είναι απόλυτα αληθές. Μπορείτε να δείτε στην καρτέλα Τιμές σε ποιες αποφρακτικές υπηρεσίες αφορά.\n10 σημεία που φέρνουν την εταιρεία μας Αποφρακτική Νηρέας σε ηγετική θέση στις Αποφράξεις στον Κάλαμο\n10 σημεία που κάνουν κάθε εργασία της εταιρείας Αποφρακτική Νηρέας να ξεχωρίζει στον Κάλαμο φαίνονται πιο κάτω. Αξίζει να τονιστεί ότι κάθε ένας από εμάς αισθάνεται δέσμευση απέναντι στην ομάδα και λειτουργεί υπέρ της ομάδας.\nΣτην Αποφρακτική Κάλαμος ΝΗΡΕΑΣ ακολουθούμε πιστά αυστηρό πρωτόκολλο κανόνων. Δείτε γιατί ξεχωρίζουμε:\nΓια Αποφρακτική στον Κάλαμο κάντε μας ένα τηλεφώνημα!\nΠότε μία αποφρακτική εταιρεία στον Κάλαμο δεν εμπνέει εμπιστοσύνη;\nΜία αποφρακτική εταιρεία στον Κάλαμο αλλά και γενικότερα δεν εμπνέει εμπιστοσύνη όταν συμβαίνει έστω και ένα από τα επόμενα αρνητικά σημεία:\nΘέλω να μάθω τις τιμές που έχετε στην εταιρεία σας Αποφρακτική ΝΗΡΕΑΣ στον Κάλαμο\nΟι τιμές στην εταιρεία μας Αποφρακτική ΝΗΡΕΑΣ για την Κάλαμος και όλες τις περιοχές είναι αναρτημένες στην Καρτέλα Τιμές με απόλυτη διαφάνεια. Μαζί θα βρούμε τον ιδανικότερο τρόπο επίλυσης κάθε προβλήματος στην καλύτερη ποιότητα και τιμή για υπηρεσίες αποφράξεων στον Κάλαμο αλλά και όλη την Αττική.\nΠώς μπορώ να συνάψω συμβόλαιο μηνιαίας συντήρησης με την Αποφρακτική ΝΗΡΕΑΣ στον Κάλαμο για αποφράξεις;\nΑνά πάσα στιγμή μπορείτε να καλέσετε στο τηλεφωνικό κέντρο της εταιρείας μας Αποφρακτική ΝΗΡΕΑΣ στον Κάλαμο και θα σας στείλουμε τη σύμβαση με τον τρόπο που βολεύει εσάς.


Γνωστός Κύπριος πήρε μικρόφωνο και μας άφησε άφωνους με την φωνή του (video) | Showbiz\nΓνωστός Κύπριος πήρε μικρόφωνο και μας άφησε άφωνους με την φωνή του (video)\nΤου πάει και το τραγούδι συμφωνείτε;\nΤο αγαπημένο του κομμάτι ερμήνευσε πρόσφατα στους Droulias Brothers ο Μάριος Πρίαμος.\nΟ Τρελός Κύπριος βρέθηκε στο μαγαζί όπου τραγουδάνε τα δύο αδέλφια στην Θεσσαλονίκη, πήρε μικρόφωνο και… ερμήνευσε το αγαπημένο του κομμάτι, «Παραπονεμένα λόγια».\nΌπως θα δείτε και στο βίντεο ο Μάριος διαθέτει μια καλή φωνή, διασκεδάζοντας τους παρευρισκόμενους οι οποίοι τον καταχειροκρότησαν.\nΥπό τριήμερη κράτηση οι τρεις που προσπάθησαν να πετάξουν από Πάφο με πλαστά έγγραφα


«Ναυάγιο» με Κούγια στην ΑΕΛ\nΑνατρεπτική εξέλιξη είχαμε και πάλι με την αγοραπωλησία της ΠΑΕ ΑΕΛ μεταξύ Βαγγέλη Πλεξίδα και Αλέξη Κούγια, με τον πρώτο πάλι να... εξαφανίζεται.\nΟ μεγαλομέτοχος των «βυσσινί» δεν έχει απαντήσει ως όφειλε στον Αλέξη Κούγια σε διαδικαστικά θέματα και λεπτομέρειες που θα ολοκλήρωναν τη μεταβίβαση των μετοχών, ενώ ήρθαν στο φως οφειλές προς ποδοσφαιριστές που ξεπερνούν τις 100.000€.\nΟι συνομιλίες αυτή τη στιγμή φαίνεται να έχουν «ναυαγήσει» και είναι δεν έχει την πρόθεση πλέον ο Αλέξης Κούγιας να ξαναμπεί σε μία διαδικασία παρόμοια, δημοσιοποιώντας την αποχώρησή του από τις διαπραγματεύσεις.\nΜάλιστα ο γνωστός ποινικολόγος εξέδωσε δελτίο Τύπου στο οποίο παρουσιάζει και το e-mail που απέστειλε στον κ. Πλεξίδα, κατά τη διάρκεια της χθεσινής ημέρας στην προσπάθεια να συνομιλήσει μαζί του:\nFootball League Λάρισα


Παπαχρήστου: «Αν είμαι καλά θα έρθουν και μεγαλύτερα άλματα» - Flashnews.gr\nΠαπαχρήστου: «Αν είμαι καλά θα έρθουν και μεγαλύτερα άλματα»\nΤο πρόσωπο του διεθνούς μίτινγκ «63α Βενιζέλεια» στο Ε.Σ. Χανίων ήταν η Βούλα Παπαχρήστου. Η Ελληνλιδα πρωταθλήτρια της ΑΕΚ είχε εξασφαλίσει ήδη την συμμετοχή της στο Μπρούνο Ζάουλι αλλά την «σφράγισε» με μια τεράστια επίδοση στα 14.72, που είναι και η τρίτη καλύτερη όλων των εποχών στην Ελλάδα.\nΗ 22χρόνη αθλήτρια μίλησε λίγο μετά την σπουδαία της επίδοση σε τοπικό κανάλι αλλά και στο FlashNews.gr:\n«Ήταν η πρώτη φορά που δεν ήρθα μόνη μου και το άλμα ήταν πολύ μεγάλο. Το μόνο πρόβλημα που είχα να αντιμετωπίσω τόσο καιρό ήταν τα άκυρα άλματα. Ήρθα εδώ προετοιμασμένη για καλό άλμα και μου βγήκε αυτό. Είμαι ιδιαίτερα χαρούμενη που ανταμείβεται η προσπάθεια μου. Παρά τις δυσκολίες που αντιμετωπίζουμε με την Ομοσπονδία προσπαθούμε να κάνουμε ότι μπορούμε εγώ και ο προπονητής μου και γενικότερα όλο το τιμ και η επιβράβευση για εμάς είναι το χειροκρότημα του κόσμου και να έρχεται να μας βλέπει».\nΌσο για τους στόχους στα επόμενα μίτινγκ:\n«Πιστεύω να είμαι καλά, να είμαι γερή, δυνατή και να νοιώθω καλά και από μένα μπορείτε να περιμένετε άλματα από 15 μέτρα και πάνω αλλά αν δεν είμαι καλά μπορεί να δείτε και 13 μέτρα. Πρέπει να είμαι καλά εγώ και να είμαι καλά με τον προπονητή μου και θα βγούνε και τα μεγάλα άλματα».\nΣάββατο, 11 Ιουνίου 2011, 22:28\nΣτη "μάχη" Γυναίκες και Νέοι Άνδρες του ΝΟΧ\nΗ Τελετή βράβευσης του ΟΑ Χανίων\nΤο Σάββατο (17/03) τα "Άπτερα 2018"


Πάει για Όσκαρ ο Λάνθιμος: Αποδόσεις για στοίχημα! | Ειδικά\nΚεντρικήΕιδικά στοιχήματα ΟΣΚΑΡ\nThe Prophet22 Φεβρουαρίου2019\nΤο παρακάτω άρθρο είναι παλαιότερο. Αν θέλεις να δεις τις τωρινές αποδόσεις\nUpdate 22/2: Έπεσε πάλι το Favourite, όσον αφορά στο βραβείο "καλύτερης ταινίας". Είναι στο 20,00 από 30,00 που παιζόταν πριν δυο μέρες. Τρομερή πτώση απόδοσης για το "Green Book" που πλέον παίζεται στο 3,75 από 4,50. Σταθερά γύρω στο 1,40 το "Roma".\nΚατά τα άλλα δεν έχουμε σημαντικές αλλαγές, εκτός οτι, αν είναι δυνατόν, έπεσε κι άλλο ο Alfonso Cuaron για το Όσκαρ Σκηνοθεσίας, στην ταινία "Roma".\n18/2: Η ταινία του, "Τhe Favourite", είναι το τρίτο φαβορί για «Όσκαρ Καλύτερης Ταινίας», με απόδοση 20,00. Σε αυτήν πρωταγωνιστούν οι Έμα Στόουν, Ολίβια Κόλμαν και Ρέιτσελ Βάις. Πρώτο φαβορί είναι η ταινία "Ρόμα" του Αλφόνσο Κουαρόν (1,30) και ακολουθεί το "Green Book" με 4,75.\nΤο "The Favourite" είναι φαβορί ή εκ των δύο πρώτων φαβορί, σύμφωνα με τις αποδόσεις, για να πάρει τα εξής όσκαρ:\n"Πρωτότυπου Σεναρίου", με 1,56.\n"Σχεδιασμού Παραγωγής" με 1,28.\n"Καλύτερου Κοστουμιού" με 1,22.\n"Μοντάζ" με 3,00.\n<Πολύ μεγάλα είναι τα φαβορί για τον πρώτο ανδρικό και τον πρώτο γυναικείο ρόλο. Ο Rami Malek (1,15) στο "Bohemian Rhapsody" για τον ανδρικό και η σπουδαία, Glen Close (1,15) για το "The Wife", στο γυναικείο.\nΛογικά θα πάρει το Όσκαρ Σκηνοθεσίας ο Alfonso Cuaron για το "Roma" (1,04). Ο Γιώργος Λάνθιμος παίζεται με 30,00 και είναι πίσω από τον Spike Lee (BlacKkKlansman, 10,00).\nΗ Γερμανία και πιο συγκεκριμένα η Bundesliga έχει συγκεντρώσει πάνω της όλα τα φώτα, όπως είναι λογικό, καθώς είναι το πρώτο μεγάλο ευρωπαϊκό πρωτάθλημα που επέστρεψε στη δράση.…Περισσότερα\nΗ Super League επιστρέφει!\nTο επόμενο σαββατοκύριακο, 6&7 Ιουνίου, θα απολαύσουμε την επιστροφή της Σουπελίγκα. Η Κυβέρνηση έδωσε το "οκ" και τα πλέιοφς της 1ης αγωνιστικής ξεκινούν. Τα στοιχήματα έχουν…Περισσότερα\nΤο σημερινό ντέρμπι κρύβει πολλά!\nΣημαντικό ντέρμπι έχουμε σήμερα στο γερμανικό πρωτάθλημα. Στην 28η αγωνιστική της Bundesliga η Ντόρτμουντ θα παίξει κόντρα στη Μπάγερν. Πρόκειται για μια αναμέτρηση τίτλου η οποία…Περισσότερα\nΧέρτα - Ουνιόν: Επιστροφή* στα χαμένα\nΜε τη Χέρτα ως γηπεδούχο και την Ουνιόν Βερολίνου θα ξεκινήσει η 27η αγωνιστική. Η Ουνιόν δεν τα κατάφερε όσο καλά θα ήθελε στην προηγούμενη αγωνιστική κόντρα στη Μπάγερν. Για να…Περισσότερα\nΌσκαρ: Μακροπρόθεσμα Ειδικά Στοιχήματα\nΈχουν βγει ειδικά στοιχήματα διασκέδασης. Συγκεκριμένα θα βρεις αποδόσεις και προτάσεις για τα Όσκαρ 2021. Ποια θα είναι η καλύτερη ταινία τη χρονιά που έρχεται; Μπες να…Περισσότερα